Die jaar 2030 sal 'n gewone jaar wees wat volgens die Gregoriaanse kalender op 'n Dinsdag sal begin. Dis sal die 30ste jaar van die 21ste eeu n.C. wees. Dit sal ook die eerste jaar van die dekade 2030's wees. Soos ander gewone jare sal die jaar 12 maande, 52 weke en 365 dae hê. Die Verenigde Nasies verwag dat die wêreldbevolking die jaar ongeveer 8,11 miljard mense sal bereik. 30 Mei – Hemelvaartsdag. Junie – Die 12de T20I-wêreldbeker word in Engeland, Ierland en Skotland aangebied. 25 November – Totale sonsverduistering tussen Namibië en Australië. Die 26ste Olimpiese Winterspele en 15de Paralimpiese Winterspele word gehou. Die 24ste Sokker-Wêreldkampioenskappe word aangebied, presies eenhonderd jaar na die eerste toernooi in 1930. Die outeursreg op die liedjie Happy birthday to you, wat tans aan die Warner-musiek behoort, sal verstryk.


James Harold Wilson (11 Maart 1916 – 24 Mei 1995), Lord Wilson van Rievaulx, was 'n Britse politikus van die Arbeidersparty. Hy word as een van die mees prominente politici van die tweede helfte van die 20ste eeu gesien en het twee keer as Eerste Minister van die Verenigde Koninkryk gedien. Hy het aan die Universiteit van Oxford in die filosofie, politiek en ekonomie gestudeer en is in 1937 by dié universiteit aangestel as lektor in ekonomie. Hy is in 1940 met Gladys Mary Baldwin getroud, 'n huwelik waaruit twee seuns gebore is. Nadat hy tussen 1943 en 1944 direkteur van ekonomie en statistiek in die ministerie van brandstof en krag was, het Wilson in 1945 'n boek, New deal for coal, gepubliseer, wat die grondslag gevorm het vir die Arbeidersparty se nasionaliseringsplanne van die mynbedryf. Dit was die eerste van talle ekonomiese en politieke publikasies wat hy die lig laat sien het. Harold Wilson het in 1945 lid van die Laerhuis geword en in 1947 president van die British Board of Trade, 'n organisasie waaruit hy later bedank het toe die staat gelde vir mediese dienste gehef het ten einde die Koreaanse Oorlog te finansier.


Agri Wiki is 'n wiki-tipe webwerf wat geskep is om inligting aangaande landbou in Suid-Afrika te versamel. Die webwerf is geskoei op Wikipedia-beginsel, waar enige iemand inligting kan bysit, verander en opdateer. Al die inligting op die webwerf is vir al die besoekers beskikbaar. Dit is op 1 Julie 2008 geloods. Agri Wiki se hoof fokusareas is: Boeke Lewendehawe Nuus Statistiek Tegnologie Toerusting Water en besproeiing Weer Wette Weiding Wild Wol en sybokhaar Agri Wiki se amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Die N8 is een van die nasionale paaie in Suid-Afrika. Die pad verbind Groblershoop, Noord-Kaap met Maserubrug in die Vrystaat. Die N8 begin by die doeanepos, Maserubrug, op die grens tussen Suid-Afrika en Lesotho. Aan die Lesothokant van die grens is die hoofstad van Lesotho, Maseru. Die Caledonrivier skei die twee lande. Na 12 km moet links gedraai word by ’n T-aansluiting, waarvandaan die N8 wes hou Bloemfontein se kant toe. Ladybrand is net noord van die T-aansluiting. Na 45 km word daar by die Tweespruit afdraai verby gery, 20 km verder is Thaba Nchu. Na nog 59 km is die reisiger in Bloemfontein. Ongeveer halfpad tussen Thaba Nchu en Bloemfontein word die Modderrivier gekruis. In Bloemfontein gaan die N8 eers verby die N6 nasionale pad se beginpunt en kruis dan die N1 nasionale pad. Die N8 hou steeds wes en 81 km verder word verby die afdraai van die R48 hoofpad na Koffiefontein gery. Die pad swaai noordwes vir 82 km en loop dan verby die Paardebergslagveld waar die Modderrivier weer gekruis word, gaan die Noord-Kaap binne en bereik Kimberley.


Alfaverval is 'n vorm van radio-aktiewe verval waarin die onstabiele kern 'n alfadeeltjie uitstraal. 'n Alfadeeltjie is basies 'n heliumkern - 4He (dus, 'n heliumkern sonder sy twee elektrone). Byvoorbeeld, uraan-238 wat verval deur die vrystelling van 'n α-partikel om torium-234 te vorm kan soos volg uitgedruk word:   92 238 U →   90 234 T h + α {\displaystyle \mathrm {~_{92}^{238}U} \rightarrow \mathrm {~_{90}^{234}Th} +{\alpha }} Omdat 'n alfapartikel dieselfde is as die nukleus van 'n helium-4-atoom kan dit ook soos volg uitgedruk word:   92 238 U →   90 234 T h +   2 4 H e {\displaystyle \mathrm {~_{92}^{238}U} \rightarrow \mathrm {~_{90}^{234}Th} +\mathrm {~_{2}^{4}He} } Helium se kern bestaan uit twee protone en twee neutrone.


Die Kuklade of Siklade (Grieks: Κυκλάδες, uitspraak kʲikˈlaðe̞s) is 'n Griekse eilandgroep in die Egeïese See, suidoos van die Griekse vasteland; asook 'n administratiewe prefektuur van Griekeland. Dit is een van die eilandgroepe wat die Egeïese argipel uitmaak. Die naam verwys na die eilande "rondom" (κυκλάς) die heilige eiland Delos. Die Kuklade is ook die oorsprong van 'n katsoort wat plaaslik geteel is (die Egeïese kat). Die Kuklade bestaan uit omtrent 220 eilande, en die bekendstes hiervan is Amorgós, Anáfē, Ándros, Antíparos, Dēlos, Eschátē, Íos, Kéa, Kímōlos, Kýthnos, Mēlos, Mýkonos, Náxos, Páros, Folégandros, Sérifos, Sífnos, Síkinos, Sýros, Tēnos, en Thēra, oftewel Santoríni. Meeste van die kleiner eilande is onbewoon. Ermoupolis, op Syros, is die hoofdorp en administratiewe sentrum van die prefektuur. Die eilande is eintlik die pieke van 'n ondersese berglandskap, met die uitsondering van twee vulkaniese eilande, naamlik Melos en Santorini (Thera).


Loenochod (Russies: Луноход, "Maanloper") 1 en 2 was twee Sowjet-verkenningsrobotte wat in 1970 en 1973 onderskeidelik op die maan geland het. Hulle was in gebruik in die tyd van die Loena- en die Zond-ruimteprogram. Hulle is gebruik as hulp in die Sowjetunie se bemande maansendings, om die maan se oppervlak te verken en foto's daarvan te neem. Die Loena-stasies met Loenochods aan boord is deur Proton-vuurpyle gelanseer. Eers in 1997 met die Mars Pathfinder is ’n afstandbeheerde voertuig weer op ’n planeet geplaas. Ná jare van geheime beplanning en opleiding is die eerste Loenochod op 19 Februarie 1969 gelanseer. Die vuurpyl het binne sekondes gedisintegreer en die Loenochod 1A is verwoes. Die res van die wêreld het eers later gehoor watter kosbare vrag die vuurpyl gehad het. Ná die vernietiging van die eerste Loenochod het die Sowjetunie dadelik aan die tweede voertuig begin werk. Loenochod 1 was die eerste bewegende afstandbeheerde robot op ’n ander planeet. Dit was aan boord van Loena 17, wat op 10 November 1970 gelanseer is. Luna 17 het op 7 November 1970 ’n sagte maanlanding uitgevoer.


Celaya (Zelaia die Baskiese taal, wat beteken "plat land") is 'n Meksikaanse stad, die hoofstad van die homoniem munisipaliteit in die staat Guanajuato. Celaya is geleë suidoos van die toestand van Guanajuato, 50 km wes van die stad Santiago de Querétaro, en 260 km van Meksikostad. Zelaia is 'n woord van die Baskiese taal beteken "land van die Jordaanstreek" of "plat aarde", met verwysing na die plato van die Mexikaanse Bajio, waar dit geleë is. Die kruin van die stad van Celaya was toegestaan word die onderkoning van Nieu-Spanje, Don Francisco Fernández de la Cueva, wat die toekenning van die stigting van hierdie stad bevestig. Die Skild bestaan uit 'n geraamde ovaal met' n gestileerde band versier met vyf pylkokers van 'n pyl (simboliseer Indiaanse stamme onderwerp) met drie strepe agtergrond verdeel in blou, rooi en wit, simbool van koninklikheid, reinheid, krag en soewereiniteit onderskeidelik. Die blou streep bly gefokus om die beeld van die Onbevlekte Ontvangenis in die regterkant van hierdie is die monogram van die kroon van Philip IV, die linker is 'n grot ter ere van Viceroy Fernández de la Cueva.


Die Prinse-eilande (Turks: Prens Adaları) is nege eilande aan die kus van Istanboel, Turkye, in die See van Marmara. Die Turkse naam is Prens Adaları (Prinseilande), of meer dikwels Kızıl Adalar (Rooi Eilande) of net Adalar, soos wat hulle amptelik genoem word. Die antieke Griekse naam is Πριγκήπων νήσοι (Prinkēpōn nēsoi) en die moderne Griekse naam τα Πριγκηπόνησα (ta Prinkiponisa) of Πριγκηπονήσια (Prinkiponisia). Die grootste vier eilande van die groep is Büyükada ("Groot Eiland") van 5,46 km2, Heybeliada ("Saalsak-eiland") van 2,4 km2, Burgazada van 1,5 km2 en Kınalıada ("Henna-eiland") van 1,3 km2. Die vyf kleineres is Sedef Adası ("Perlemoen-eiland) van 0,157 km2, Yassıada ("Plat Eiland") van 0,05 km2, Sivriada ("Skerp Eiland") van 0,05 km2, Kaşık Adası ("Lepel-eiland") van 0,006 km2 en Tavşanadası ("Haaseiland") van 0,004 km2. Die eilande is een van die distrikte van die Istanboel-provinsie.


'n Kapmes is 'n groot mesvormige stuk gereedskap met 'n lem wat 50–60 cm lank is, maar korter weergawes word ook gevind. Die kapmes word normaalweg gebruik om deur dik plantegroei soos suikerriet te kap. Hoewel dit primêr 'n landbouwerktuig is, word dit ook in sommige dele van die wêreld as wapen ingespan. Die panga is 'n soort kapmes waarvan die lem aan die rugkant breër word. Die panga was veral in Suid-Afrika in die 1980's en vroeë 1990's gebruik as wapen tydens konflikte tussen ANC- en IVP-ondersteuners in Natal. Die AWB-leier, Eugène Terre'Blanche is op 3 April 2010 met 'n panga vermoor. 'n Kapmes word prominent op die vlag van Angola afgebeeld.


Eiendom (die eiendom) is die reg van 'n regsonderdaan om oor 'n saak (stuk grond, voorwerp, bedrag geld ens.) na eie goeddunke te beskik. Eiendom van 'n natuurlike persoon heet insbesonder privaateiendom; eiendom van 'n gemeenskap of staat heet gemeenskaplike of kollektiewe eiendom. Die reghebbende van die eiendom van 'n saak word die eienaar genoem. In die reg word eiendom onderskei van besit, aangesien 'n persoon slegs feitelik kon beskik oor 'n saak — die saak kan byvoorbeeld ook geleen, gehuur of gesteel wees. Die regulering van eiendom is een van de mees fundamentele onderdele van 'n maatskappyordening, omdat dit die ekonomiese verhoudings bepaal: bv. wie is die eienaar van skaars produksiemiddele soos grond, grondstowwe en nywerheid? Hierdie vraag het in die loop van die geskiedenis baie konflikte opgelewer, wat wissel van filosofiese debatte tot oorlogvoering. By die eiendomsreg is daar sprake van reg van genot, reg van gebruik en reg van beskikking. Uit hierdie terminologie kan ons aflei dat die term eiendom slegs van toepassing is op materiële objekte wat vir menslike beheersing vatbaar is.


Westerveld is 'n munisipaliteit in die Nederlandse provinsie Drenthe. Die munisipale gebied het sowat 19 000 inwoners (2011) en 'n oppervlakte van 283 km². Westerveld is in 1998 gestig en gevorm uit die munisipaliteite Diever, Dwingeloo, Havelte en Vledder. Havelte is die administratiewe setel van die munisipaliteit. Plekke in die munisipale gebied van Westerveld: Boschoord, Darp, Diever, Dieverbrug, Doldersum, Dwingeloo, Eemster, Frederiksoord, Geeuwenbrug, Havelte, Havelterberg, Holtinge, Leggeloo, Lhee, Lheebroek, Nijensleek, Oldendiever, Oude Willem, Uffelte, Veldhuizen, Vledder, Vledderveen, Wapse, Wapserveen, Wateren, Westeinde, Wilhelminaoord, Wittelte en Zorgvlied.


Trappe van vergelyking is vorme van byvoeglike naamwoorde of bywoorde. 'n Byvoeglike naamwoord in Afrikaans kan drie vorme aanneem om die sterkte van die naamwoord aan te dui. As voorbeeld kan 'n voorwerp as groot, nog groter (meer as net groot) of as die heel grootste beskryf word. Soortgelyk kan 'n partytjie as lekker, nog lekkerder of as die heel lekkerste beskryf word. Die middelste trap word die vergrotende trap genoem en die laaste trap die oortreffende trap. Die eerste trap is die basis woord. Die vergrotende (tweede) trap is gewoonlik die basis woord + die agtervoegsel 'er'. Die oortreffende (derde) trap is gewoonlik die basis woord + 'ste'. afgemat – afgematter – afgematste dik – dikker – dikste dom – dommer – domste dun – dunner – dunste krom – krommer – kromste knus – knusser – knusste mak – makker – makste slim – slimmer – slimste snel – sneller – snelste stil – stiller – stilste vet – vetter – vetste vol – voller – volste wit – witter – witste LW: abrup – abrupter – abrupste (uit Nederlands: abrupt) abstrak – abstrakter – abstrakste (uit Nederlands: abstract) stip – stipter – stipste (uit Nederlands: stipt) Waarskynlik kan by "g" gekyk word na watter adjektief oorgeskakel word: daardie man is berug, dus is hy 'n berugte man.


Kerkbywoning verwys na die deelname van eredienste wat deur ’n spesifieke kerk of in die algemeen deur die hele Christelike gemeente as geheel aangebied word. Gallup International bevind dat 41% van Amerikaanse burgers sê dat hulle gereeld eredienste bywoon, in vergelyking met 15% van Franse burgers, 10% van VK-burgers en 7,5% van Australiese burgers. Hierdie syfers is egter debatteerbaar. ReligiousTolerence.org. berig: "Kerkbywoningsdata in die Verenigde State word teen die werklike waardes opgeweeg deur twee verskillende tegnieke in te span. Die eintlike syfers toon dat slegs omtrent 21% van die Amerikaners en 10% van die Kanadese werklik een keer of meer per week kerk toe gaan. Baie Amerikaners en Kanadese sê vir die meningspeilers dat hulle kerk toe gegaan het, selfs al het hulle nie. Hetsy dit in ander lande, met verskillende kulture, voorkom, is moeilik om te bepaal.


Voorschoten is 'n dorp en munisipaliteit in die Nederlandse provinsie Zuid-Holland. Die munisipale gebied het sowat 24 000 inwoners (2012) en 'n oppervlakte van 12 km². Max van der Stoel (1924-2011), politikus en diplomaat (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Bulembu is 'n nedersetting en grenspos in Eswatini en het voorheen bekend gestaan as Havelock. Die dorpie is feitlik langs die grens met Suid-Afrika; aan die Suid-Afrikaanse kant staan die grenspos bekend as Josefsdal. Die R40-provinsiale roete wat dit met Phalaborwa verbind, eindig hier. Die dorpie het ontstaan toe asbes begin ontgin is. Daar was 'n kabelspoor van 55 km gebou vanaf Bulembu tot by Barberton maar word nie meer gebruik nie. Die kabelspoor het die opbrengs van die myn na die spoorwegstasie by Barberton en voorrade met die terugkeer na die myn geneem. Die kabelspoor is in 1939 voltooi en word op 52 spantorings gesteun. Die vrag is teen 'n spoed van 9,5 km/h in albei rigtings vervoer. Die myn is egter nou gesluit. Op Pad in Suid-Afrika. B.P.J. Erasmus. 1995 ISBN 1-86842-026-4


Die Feesdag van Vlaandere word jaarliks op 11 Julie in Vlaandere gevier om die oorwinning van 'n Vlaamse leër op 'n Franse strydmag in die sogenaamde Gouesporeslag op 11 Julie 1302 te herdenk. Twee ander Vlaamse feeste, die "Feesdag van die Vlaamse Gemeenskap" en die "Feesdag van die Vlaamse Gewes" val eweneens op 11 Julie. In 1302 het die Franse koning Filips IV 'n strydmag gestuur om die burgers van Brugge te straf wat 'n jaar tevore in opstand teen die Franse kroon gekom en die Franse goewerneur van Vlaandere aangeval het. Na hierdie rebellie is later verwys as die "Goeie Vrydag van Brugge". Die Franse leër het uit sowat 2 500 ridders en skildknape asook sowat 5 500 infanterie bestaan. Daarenteen het die Vlaminge slegs met 'n burgermag van 9 000 voetvolk teen die Franse te velde getrek. Op 11 Julie het die twee strydmagte in 'n oop veld buite die Vlaamse stad Kortrijk gebots. Die Franse magte het 'n verpletterende nederlaag teen die Vlaamse infanterie gely. Die Franse bevelvoerder, Robert II van Artois, is omsingel en het op die slagveld gesneuwel, net soos ten minste eenduisend Franse ridders.


Frederik Louis Benjamin Burgers (noem naam Oom Frikkie of Fredrik, Johannesburg, 7 Julie 1907 – in vlug tussen Jan Smuts-lughawe en Durban, 16 Julie 1967) was ’n Suid-Afrikaanse mynwerker, vermaakkunstenaar, radio- en rolprentpersoonlikheid en orrelis. Burgers was die seun van Philip Rudolph en Johanna Catharina Wilhelmina Burgers. Sy eintlike beroep was in werklikheid ver verwyder van die verhoog, waar hy landswyd bekendheid verwerf het. Hy het 21-jarige leeftyd begin werk by Crown Mines suid van Johannesburg, waar hy grootgeword en skoolgegaan het. Ná ’n dienstydperk van nege-en-dertig jaar by die mynmaatskappy het hy ses maande voor sy dood as mynopmeter afgetree. Burgers se loopbaan as vermaakkunstenaar het veel langer as sy beroepsloopbaan gestrek. As vyftienjarige het hy sy vader, wat ook ’n verhoogkunstenaar was, agter die gordyne gehelp en toe dié een aand siek word, moes hy sy plek op die verhoog inneem. Dit was vir hom geen moeilike taak nie aangesien hy die rol reeds uit sy kop geken het. Ten spyte daarvan dat hy tussendeur nog die beligting ook moes behartig, was sy optrede so geslaagd dat daardie aand as die begin van sy akteursloopbaan beskou kan word.


Die Texaanse Onafhanklikheidsoorlog (Engels: Texas War of Independence, Spaans: Guerra de la Independencia de Texas) of Texaanse Rewolusie (Engels: Texas Revolution, Spaans: Revolución de Texas) was 'n oorlog in Noord-Amerika tussen Meksiko en die Republiek van Texas, wat op 2 Oktober 1835 as 'n rewolusie teen Meksikaanse heerskappy begin het en op 21 April 1836 met die onafhanklikheid van Texas geëindig het. Ná die oorlog is die Republiek van Texas gestig, wat in 1845–1846 deur die VSA geannekseer is. Dit het gelei tot die Meksikaans-Amerikaanse Oorlog van 1846–1848. Gedurende die tyd toe Texas sy onafhanklikheid verklaar het, het onafhanklikheidsbewegings ook in ander deelstate van Meksiko ontstaan, en eie republieke is gestig. Die Republiek van die Rio Grande het kortstondig gedurende 1840 bestaan. Die tweede Republiek van Yucatán het in 1841 sy onafhanklikheid geproklameer, wat deur die Verenigde Koninkryk erken is, en tot die Kasteoorlog in 1847 bestaan. Die Republiek van Kalifornië het in 1846 van Meksiko onafhanklik geword en tot die Amerikaanse anneksasie tydens die Meksikaans-Amerikaanse Oorlog bestaan.


Die Amahlathi Plaaslike Munisipaliteit is een van die plaaslike munisipaliteite in die Amathole-distriksmunisipaliteit in die Oos-Kaap, Suid-Afrika. Nedersettings in die munisipaliteit: Cathcart Thomasrivier Keiweg (Kei Road) Keiskammahoek Stutterheim (setel) Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


.tf is die Internettopvlakdomein vir die Franse Suidelike en Antarktiese Gebiede. Lys van Internettopvlakdomeine IANA se whois-inligting vir .tf


Die Hexrivierberge is in die Wes-Kaap, Suid-Afrika. Die berge is deel van die Kaapse Plooigordel en lê noordoos/suidwes tussen Worcester en Touwsrivier. Die hoogste piek is die Matroosberg (2249 m). Die storie van Die Heks van Hexrivier loop hand aan hand met dié berge. Die Hexrivierpas, wat die N1 nasionale pad oor die berg dra, en die Hexrivier-spoorwegpas is twee bekende passe wat oor die berg gaan. Op Pad in Suid-Afrika. B.P.J. Erasmus. 1995. ISBN 1-86842-026-4 https://hexrivervalley.co.za/ Koördinate: 33°25′S 19°30′O / 33.417°S 19.500°O / -33.417; 19.500


Die Grootkolpompano (Trachinotus botla) is 'n vis wat aan die ooskus van Suid-Afrika vanaf die Wildekus tot by Mosambiek voorkom. Die vis is silwerblou van kleur met donker kolle op die sye. Dit kan tot 60 cm lank word en weeg dan 2,5 kg. Die vis kom voor in die brandersone langs sanderige kuste. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Trachinotus botla by Fishbase.


Die Kaapse kraaibek (Oplegnathus conwayi) is 'n endemiese vis wat slegs tussen Tafelbaai en die Aliwal-bank aan die Suid-Afrikaanse kus voorkom. In Engels staan die vis bekend as die Cape Knifejaw. Die vis word tot 90 cm groot en kan tot 7 kg weeg. Sy mond lyk soos die van 'n papegaai – vandaar die naam. Die vis se kleur wissel van geel tot swart. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 http://fishbase.org/summary/Oplegnathus-conwayi.html Wikimedia Commons het meer media in die kategorie Kaapse kraaibek. Hierdie artikel is ’n saadjie. Voel vry om Wikipedia te help deur dit uit te brei.


Bell is 'n klein dorpie in die Oos-Kaap van Suid-Afrika. Die dorpie is net noord van Wesley op die R72-hoofpad. Die dorpie is in 1857 gestig vir uitgetrede soldate van die Koning se Duitse Legioen wat hier op plase gevestig is, nadat hulle in die Krimoorlog geveg het. Die nuwe nedersetting (sowel as Bellville) is na Charles Davidson Bell, die destydse landmeter-generaal vernoem. Lys van dorpe in Suid-Afrika B.P.J. Erasmus: Op Pad in Suid-Afrika. 1995. ISBN 1-86842-026-4 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Bulwer is 'n klein dorp in die suidweste van KwaZulu-Natal, Suid-Afrika, op die R617-streeksroete tussen Boston en Underberg. Die dorp is in 1890 uitgelê en genoem na sir Henry Bulwer, goewerneur van Kolonie van Natal. Skaapboerdery is die belangrikste ekonomiese aktiwiteit en bosbou word ook beoefen. Die Ou Geelhoutkerk op Bulwer is in 1885 van handgesaagde geelhout gebou. Die kerk is in 1989 deur Mondi gerestoureer. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Ensiklopedie van Suidelike Afrika, Eric Rosenthal, 1967 "Hoofplek Bulwer". Sensus 2011. "Yellowwood Church, Bulwer, Midlands, Central Kwa-Zulu Natal" (in Engels). Quo Vadis Southern Africa. Geargiveer vanaf die oorspronklike op 5 Februarie 2019. Besoek op 20 Junie 2017. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Mica is 'n klein dorpie in Limpopo, Suid-Afrika en is 32 km noordwes van Hoedspruit. Die dorp ontleen sy naam aan die groot mikaneerslae in die omgewing. Die dorpie lê aan die oewer van die Olifantsrivier, en word omring deur privaat natuurreservate. Die kristalagtige pegmatietneerslae waaruit die mika ontgin word, kom in gordels van 3 tot 6 km breed voor. Gemaalde mika word as 'n smeermiddel, isoleermiddel en by die vervaardiging van sekere soorte verf gebruik. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Zoelen is 'n dorp in die munisipaliteit Buren in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Dulcie Van den Bergh (Magdeld Magdalena Smit) (23 Augustus 1928 – 8 November 1997) was 'n Suid-Afrikaanse aktrise. Sy was bekend vir haar TV-rolle as Stienie in Agter Elke Man en die ouma in Orkney Snork Nie. Sy het ook in verskeie rolprente gespeel en was veral 'n bekende stem op Afrikaanse Radio. Sy was getroud met die akteur, Gert van den Bergh, tot sy dood in 1968. Sy sterf op 8 November 1997 op die ouderdom van 69 jaar aan kolon- en lewerkanker. Haar ouers was Stephanus Johannes (Gebore 1 Mei 1894) en Anna Elizabeth (Née Venter) (25 Augustus 1889 – 8 Oktober 1967). Dulcie en Gert het vier kinders. Hul seun, Regardt van den Bergh is 'n bekende akteur, rolprentregisseur en draaiboekskrywer. Die ander is Linda van den Bergh, skrywer, Dirk van den Bergh (oorlede), en Liesl van den Bergh. Orkney Snork Nie (Nog 'n moewie) as Ouma Gouws, 1993 Orkney snork nie!


Uggerhalne is ’n plek in die Deense Noord-Jutlandstreek van die Aalborg-munisipaliteit. Daar bly 260 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Die Haifa-distrik (Hebreeus: מחוז חיפה - Mehoz Heifa) is een van Israel se ses distrikte. Die hoofstad en grootste stad is Haifa. In 2016 het die distrik 'n bevolking van 996 000 gehad. Hierdie artikel is ’n saadjie. Voel vry om Wikipedia te help deur dit uit te brei.


Die Kerk van Siprus (Grieks: Ἐκκλησία τῆς Κύπρου, Ekklisía tîs Kýprou, Turks: Kıbrıs Kilisesi) is ’n outokefale Oosters-Ortodokse Kerk in Siprus. Dit is in volle gemeenskap met die ander Oosters-Ortodokse kerke. Die primaat van die kerk is die biskop van die antieke hoofstad Salamis en het die titel Aartsbiskop van Nieu-Justiniana en die hele Siprus. Die Kerk van Siprus het in 431 sy outokefalie gekry van die Patriargaat van Antiogië en die Hele Ooste en is dus een van die oudste outokefale Oosters-Ortodokse kerke. Amptelike webtuiste


Die Deen (Porcostoma dentata) is 'n vis wat voorkom aan die ooskus van Suid-Afrika noordwaarts vanaf Port Elizabeth. In Engels staan die vis bekend as die Dane. Die vis is oranje-rooi aan die bokant met 'n donker pers streep tussen die oë. Daar is ook 'n donker streep op die sye van die vis. Die buitenste rante van die pens en anale vinne is wit. Die vis word sowat 15 cm lank met die rekord van 1 kg wat 30 cm lank is. Daar is 4 - 6 prominente tande in die kakebeen. Hulle kom veral voor by dieper riwwe van 20 – 100 m. Die Deen vreet krappe, garnale en ander organismes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Wikimedia Commons het meer media in die kategorie Deen. http://www.fishbase.org/summary/Porcostoma-dentata.html http://eol.org/pages/216716/overview Geargiveer 2 April 2016 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Sedert 1 Januarie 2007 is Denemarke in streke ingedeel, wat die vorige administratiewe indeling in provinsies vervang. Uit die voormalige 271 munisipaliteite is 98 nuwe munisipaliteite gevorm. Denemarke bestaan uit die volgende streke: Hoofstad (Region Hovedstaden) 2 561 km², 1 633 565 inwoners (hoofstad: Hillerød) Midde-Jutland (Region Midtjylland) 13.053 km², 1 219 741 inwoners (hoofstad: Viborg) Noord-Jutland (Region Nordjylland) 8 020 km², 576 802 inwoners (hoofstad: Aalborg) Seeland (Region Sjælland) 7 273 km², 811 511 inwoners (hoofstad: Sorø) Suid-Denemarke (Region Syddanmark) 12 191 km², 1 185 840 inwoners (hoofstad: Vejle) ISO 3166-2:DK Kaart van streke en munisipaliteite Geargiveer 11 Oktober 2007 op Wayback Machine


Die Kaapse ansjovis (Engraulis japonicus) is 'n klein vissie wat groot kommersiële waarde het en kom aan die hele Suid-Afrikaanse kus en ook in die Stille Oseaan voor. Die vis is silwer met 'n streep op die sye en word sowat 13 cm lank. Die vis is volop op die Agulhasbank waar dit in skole voorkom. Die vis vreet plankton en op hul beurt is weer voeding vir roofvisse, haaie, robbe en dolfyne. Die wyfies los haar eiers gedurende Oktober tot Januarie. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Engraulis-japonicus.html Coastal Fishes of Southern Africa. Phil & Elaine Heemstra. 2004. ISBN 1-920033-01-7 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


Scombridae is 'n vis-familie wat hoort tot die orde Perciformes. Die tunas, makriel en bonito is deel van die familie. Daar is 15 genera met ten minste 51 spesies wat hoort tot dié familie. Agtien van die spesies kom aan die Suid-Afrikaanse kus voor. Die volgende genera en gepaardgaande spesies kom in Suider-Afrika voor. Acanthocybium Acanthocybium solandri - Wahoo Auxis rochei Auxis rochei - Koeël-tuna Euthynnus Euthynnus affinis - Oostelike kleintuna Euthynnus alletteratus - Atlantiese kleintuna Gymnosarda Gymnosarda unicolor - Hoektand-tuna Katsuwonus Katsuwonus pelamis - Pensstreep-tuna Rastrelliger Rastrelliger kanagurta - Indiese makriel Sarda Sarda orientalis - Gestreepte bonito Sarda sarda - Atlantiese bonito Scomber Scomber colias - Atlantiese makriel Scomber japonicus - Makriel Scomberomorus Scomberomorus commerson - Koningmakriel Scomberomorus plurilineatus - Gespikkelde katonkel Thunnus Thunnus alalunga - Albakoor Thunnus albacares - Geelvintuna Thunnus maccoyii - Suidelike blouvin-tuna Thunnus obesus - Grootoog-tuna Thunnus thynnus - Blouvin-tuna Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


Die Tierkathaai (Halaelurus natalensis) is 'n haai wat endemies aan die ooskus en suidkus van Suid-Afrika is. Die haai word 48 cm lank en kom voor in water wat tot 172 m diep is. Die haai is ovipaar en lê 12 - 22 eiers. Die kleur is lig met donker kolle op die rug. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Robinson, L. (2004). "Halaelurus natalensis". IUCN Rooilys van Bedreigde Spesies. Weergawe 2011.1. Internasionale Unie vir die Bewaring van die Natuur. Besoek op 27 September 2011.AS1-onderhoud: ref=harv (link) Compagno, L. J. V.; Dando, M.; Fowler, S. (2005). Sharks of the World. Princeton University Press. pp. 233–234. ISBN 978-0-691-12072-0.AS1-onderhoud: meer as een naam: authors list (link) Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://www.fishbase.org/summary/Halaelurus-natalensis.html


Lug- en ruimtevaart of aëroruimte (Engels: Aerospace) is die mens se pogings om, deur middel van wetenskap, ingenieurswese en besigheid, te kan vlieg – in die atmosfeer van die aarde (lugvaart / 'aeronautics'), asook die ruimte (ruimtevaart / 'astronautics'). Die term verwys na die industrieë wat navorsing, ontwikkeling, vervaardiging, asook die bedryf en onderhoud van voertuie wat deur die lug en ruimte beweeg, doen. Lug- en ruimtevaart is 'n diverse veld, met 'n groot hoeveelheid van kommersiële, industriële en militêre toepassings. Die lugruim is nie dieselfde as lug- en ruimtevaart nie, maar word as 'n term gebruik om die fisiese lugruimte bokant 'n plek op die grond te verduidelik. Die Karman-lyn op 'n hoogte van 100 km bo die aarde se oppervlak word gebruik om die onderskeid tussen lugvaart en ruimtevaart te tref. Dit is 'n baie arbitrêre verdeling (geskep op grond van die destydse berekeninge van Theodore von Karman) aangesien geen voorwerp die aarde op so 'n hoogte kan omwentel nie; die atmosfeer bied nog te veel weerstand.


Die Groter Concepción (Spaans: Gran Concepción) is 'n metropolitaanse gebied rondom die stad van Concepción, saam met 9 ander stede wat die primêre kommersiële sentrum in die VIII-streek van Chili vorm. Concepción Talcahuano San Pedro de la Paz Penco Hualpén Hualqui Chiguayante Coronel Lota Tomé Gran Concepción por Nicolás Tugas[dooie skakel] Infome del INE, Chile: Ciudades, Pueblos, Aldeas y Caseríos. 2005 (PDF & ZIP) Hierdie artikel is ’n saadjie. Voel vry om Wikipedia te help deur dit uit te brei.


Rheinsberg is 'n stad in die administratiewe distrik Ostprignitz-Ruppin van die Duitse deelstaat Brandenburg. Die stad, wat aan die Rhinrivier geleë is, is volgens sy oppervlakte een van die grootstes in Duitsland. Rheinsberg het danksy twee literêre werke bekendheid verwerf: Kurt Tucholsky se Rheinsberg: Ein Bilderbuch für Verliebte en die verwysing in Theodor Fontane se Wanderungen durch die Mark Brandenburg. Rheinsberg, wat oorspronklik as Rynburg bekend gestaan het, was in die vroeë 13de eeu 'n waterkasteel naby die grens tussen die destydse streek Land Ruppin en Mecklenburg. Die oudste historiese dokument aangaande Rheinsberg verwys na die plaaslike Sint Laurentius-parogiekerk. Hierdie kerk is net soos die res van die stad vanaf 1740 volgens planne van die bekende Brandenburgse argitek Georg Wenzeslaus von Knobelsdorff (1699-1753) herbou. Die kasteel van Rheinsberg met sy tuin word as dié argitek se vroegste meesterwerk beskou. Hier het die latere Pruisiese koning Frederik die Grote as kroonprins in aanraking met die filosofiese strominge van die Verligting gekom, sy briefwisseling met die Franse wysgeer Voltaire begin en saam met geestesverwantes konserte gegee. Die kasteel se spieëlsaal word steeds vir konserte gebruik.


Lokeren is 'n Belgiese stad in die Vlaamse provinsie Oos-Vlaandere. Lokeren het 'n oppervlakte van 67 km² en 40 332 inwoners (2014). Die Durme-rivier is 'n sytak van die Schelde en vloei deur die stad. Die stad beskik oor 'n spoorwegstasie wat verbindings na Sint-Niklaas, Antwerpen, Brussel, Zele, Dendermonde en Gent bied. Lokeren kry in 1804 stadstatus. (nl) Die amptelike webwerf van die munisipaliteit (nl) Lokeren [1] Hierdie artikel is ’n saadjie. Voel vry om Wikipedia te help deur dit uit te brei.


Aube (uitgespreek [ob]) (10) is 'n Franse département van die gewes Grand Est. Sy prefektuur (hoofstad) is Troyes. Die webwerf van die Prefektuur france-pub.com/Aube


ICD10 Hoofstuk X: Siektes van die asemhalingstelsel omvat siektes van die asemhalingstelsel, gerangskik volgens die tiende uitgawe van die Internasionale Statistiese Klassifikasie van Siektes en Verwante Gesondheidsprobleme. Die hoofstuk omvat die kodes J00 tot J99. Hierdie artikel is ’n saadjie. Voel vry om Wikipedia te help deur dit uit te brei. WHO, Internasionale Statistiese Klassifikasie van Siektes en Verwante Gesondheidsprobleme, 10de hers. uitg. vir 2007


Uichiro Hatta (八田 卯一郎, Hatta Uichiro?) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Michiyo Taki (瀧 通世, Taki Michiyo?) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Kerkstraat is 'n historiese straat wat van oos na wes deur Pretoria se middestad en deur Kerkplein geloop het. Kerkstraat is in 2012 in verskeie segmente met verskillende name ingedeel: die deel vanaf Nelson Mandela-rylaan na die ooste is nou Stanza Bopape-straat; van Nelson Mandela-rylaan na Kerkplein is nou Helen Joseph-straat; vanaf Kerkplein na die R511 is WF Nkomo-straat en Kerkstraat vanaf die R511 na die weste is nou Elias Motsoaledi-straat. Kerkplein is by die kruising van Kerkstraat en Paul Krugerstraat geleë. Verskeie historiese en argitektonies belangrike geboue omring die plein, onder andere: die Paleis van Justisie, die Ou Capitol Teater, die Tudor Kamers, die Ou Raadsaal, die ou Reserwebank, Ou Mutual-gebou, Ons Eerste Volksbank, Barclays Bank, Standard Bank, Law Chambersgebou, die Kirknessgebou, die Ou Nederlandsche Bank, Café Riche en die Hoofposkantoor wat deur John Cleland ontwerp is. Die geskiedkundige Gereformeerde kerk op die hoek van Kerk- en Potgieterstraat geleë. Die kerk is tydens die bewind van die Zuid-Afrikaansche Republiek opgerig. Die President van die ZAR, Paul Kruger het die hoeksteen op 10 Oktober 1896 gelê.


Die Britse kusvaarder MV Frontier II het op 7 April 1938 tussen Shixinipunt en die mond van die Qhorharivier in die destydse Galekaland (Transkei, Oos-Kaap) gestrand. Die skip van 163 ton is in 1921 in Duitsland gebou en was onder bevel van kapt. Plough. Hierdie artikel is ’n saadjie. Voel vry om Wikipedia te help deur dit uit te brei.


Die pienkblompeer (Dombeya burgessiae) is 'n boom wat noord van Oos-Londen, onder die platorand, noordwaarts verby die Lebomboberge en ook in die middel tot die noordooste van Zimbabwe voorkom. Die boom se blare is groot, fluweelagtig en byna rond. Die boom se nasionale nommer is 468.1 en staan in Engels bekend as die Pink wild pear. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 http://redlist.sanbi.org/species.php?species=1847-2


Shaun Pollock OIS (16 Julie 1973 in Port Elizabeth, Kaapprovinsie) is 'n voormalige Suid-Afrikaanse krieketspeler en kaptein van die Proteas. Pollock het saam met Allan Donald jare lank 'n indrukwekkende boul-vennootskap gevorm. Van 2000 tot 2003 was hy die kaptein van die Proteas. Hy het onder meer tydens die Krieketwêreldbeker 1996, Krieketwêreldbeker 1999, Krieketwêreldbeker 2003 en Krieketwêreldbeker 2007 vir Suid-Afrika gespeel. Op 11 Januarie 2008 het hy sy aftrede van alle vorme van internasionale krieket aangekondig na sy 303ste Internasionale eendagwedstryd op 3 Februarie. Hy doen nou vir SuperSport verslag oor Suid-Afrikaanse krieket. Shaun Pollock is in November 2021 in die IKR se Heldesaal opgeneem. Shaun Pollock se toetsloopbaan begin op 16 November 1995 teen Engeland op SuperSport-park in Centurion. Hy het in 108 toetswedstryde vir Suid-Afrika gespeel. Nadat Hansie Cronje van krieket verban is, het Pollock as kaptein in April 2000 oorgeneem. Hy is vervang ná Suid-Afrika se vertoning in die 2003-krieketwêreldbeker. Alhoewel hy nie meer kaptein was nie, het hy sy plek in die span behou. Ná 'n teleurstellende toetsreeksreeks teen Australië in 2005/2006 was hy gekritiseer dat hy sy boulvermoë verloor het.


Grens is 'n historiese naam vir dié deel van die Oos-Kaap wat rofweg geleë is tussen die Keiskammarivier en sy bolope in die weste en die Groot-Keirivier en sy bolope aan die oostekant. Die noordelikste dorp in die gebied is Queenstown, met Alice en die Amatolaberge aan die westekant en Butterworth (in die historiese Fingoland) in die ooste. Oos-Londen, Cathcart, King William's Town, Komga, Peddie en Stutterheim is in die gebied en die N6-nasionale pad loop daardeur. Die naam Grens dateer uit die tyd van die Kaapse grensoorloë toe die streek die grensgebied was tussen die Kaapkolonie en die onafhanklike swart volkere na die ooste. Sportspanne in die area gebruik dikwels die naam Grens. Grens Bulldogs is 'n rugbyspan van Oos-Londen. Brits-Kaffraria Kaffraria Oostelike Provinsie (streek) Provinsie van Koningin Adelaide Victoria-Oos Lys van streeksname in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Pypvloei of pyphidrolika gaan oor die drukval in 'n pyp. In 'n pypsisteem geld die volgende: Δ P a = Δ P E L + Δ P K E + Δ P E P + Δ P f + Δ P C V + Δ P E Q {\displaystyle \Delta P_{a}=\Delta P_{EL}+\Delta P_{KE}+\Delta P_{EP}+\Delta P_{f}+\Delta P_{CV}+\Delta P_{EQ}} waar: Δ P a {\displaystyle \Delta P_{a}} = Drukverhoging wat 'n pomp in die sisteem veroorsaak. Δ P E L {\displaystyle \Delta P_{EL}} = Drukverskil wat veroorsaak word deur 'n verskil in hoogte of elevasie. Dit is die Potensiële energie.


Oerwoudgroen (Engels: Jungle green) is die kleur van 'n groen oerwoud. Volgens verskeie kleurskemas word oerwoudgroen as volg voorgestel: Lys van kleure


Die 11de Oscar-toekenningsaand is op 23 Februarie 1939 deur die Academy of Motion Picture Arts and Sciences gehou om erkenning te gee aan rolprente van 1938. Dit was die eerste Oscar-aand sonder ’n amptelike aanbieder. Dit was ook die eerste jaar waarin ’n anderstalige rolprent as beste prent benoem is: Jean Renoir se La Grande Illusion. Dit was die eerste van net twee keer in die geskiedenis van die Oscars dat drie van die vier pryse vir toneelspel gegaan het aan wenners wat dit al voorheen gewen het; slegs Fay Bainter was ’n eerste wenner. Die enigste ander keer was by die 67ste Oscar-toekenningsaand in 1994. Boonop was Spencer Tracy die eerste van net twee akteurs wat dit twee jaar agtereenvolgens gewen het; die ander akteur was Tom Hanks in 1994. Hier volg ’n lys van die wenners en benoemdes (die wenners word eerste genoem): Harry Warner Walt Disney Oliver Marsh en Allen Davey Gordon Jenning, Jan Domela, Dev Jennings, Irmin Roberts, Art Smith, Farciot Edouart, Loyal Griggs, Loren Ryder, Harry Mills, Louis H. Mesenkop en Walter Oberst J. Arthur Ball Hal B. Wallis Deanna Durbin Mickey Rooney "The 11th Academy Awards (1939) Nominees and Winners". oscars.org. Geargiveer vanaf die oorspronklike op 6 Julie 2011.


Die 13de Oscar-toekenningsaand is op 27 Februarie 1941 deur die Academy of Motion Picture Arts and Sciences gehou om erkenning te gee aan rolprente van 1940. Dit is die eerste jaar dat koeverte gebruik is om die name van die wenners geheim te hou en dit het gelei tot die bekende frase: "May I have the envelope, please." Die maatskappy Price Waterhouse is aangestel om die stemme te tel ná die fiasko van die vorige jaar toe die Los Angeles Times die wenners se name laat uitlek het. Die prys vir beste draaiboek is in dié jaar vir die eerste verdeel in twee aparte kategorieë: beste oorspronklike draaiboek en beste draaiboekverwerking. David O. Selznick, die onafhanklike vervaardiger van die vorige jaar se wenner, Gone with the Wind, het ook dié jaar se beste prent, Rebecca, vervaardig – hy was die eerste vervaardiger van twee beste prente agtereenvolgens. Hoewel Rebecca elf benoemings gehad het, het dit net die Oscars vir beste prent en beste kinematografie (swart-wit) gewen, en dit was die laaste keer dat ’n beste prent nie ook gewen het vir óf beste regisseur óf draaiboek óf toneelspel nie.


Malaysian Airline System (MAS); is die vlagdraer en nasionale lugredery van Maleisië. Malaysia Airlines onderneem vlugte van en na sy tuisbasis, Kuala Lumpur Internasionale Lughawe met 'n tweede spil by Kota Kinabalu Internasionale Lughawe en Kuching Internasionale Lughawe. Die redery is op 17 Julie 2014 weereens in die internasionale nuus, omrede dit sy tweede straler van 'n passasiersvlug (Malaysia Airlines-vlug 17) binne 4 maande verloor het.


Impi is 'n Zoeloewoord vir 'n gewapende groep mans. Die woord impi word partykeer gebruik om 'n regiment van Zoeloe-krygers te beskryf, maar die eintlike Zoeloewoord daarvoor is ibutho. Die begin van die impi's lê in die historiese oorlogvoering van die verskeie stamme in Suidoos-Afrika opgesluit, toe groepe van gewapende mans (wat "impi's" genoem is), teen mekaar baklei het. Hulle is radikaal deur Shaka herorganiseer, wat toe nog net die buite-egtelike seun van koning Senzangakona was. Teen hierdie tyd het Shaka homself reeds as 'n briljante militêre leier bewys. Hy het onder andere in die Mthethwa-Ndwandwe-oorlog in die vroeë 1800's as 'n generaal onder die Mthethwa-koning, Dingiswayo gedien. Morris, Donald. 'The Washing of the Spears,' Touchstone, 1965. Brookes, Edgar H; Webb, Colin de B. (1965). A History of Natal. Brooklyn: University of Natal Press. ISBN 0-86980-579-7. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Durban-Wes is ’n gemeente van die Nederduitse Gereformeerde Kerk in die provinsie en Sinode van KwaZulu-Natal. Soos talle ander gemeente in Durban, was Durban-Wes geleidelik aan die wegkrimp met net 187 belydende lidmate in byvoorbeeld 2010, maar op 13 November 2011 is sowel Hillary (gestig 1956; 358 belydende lidmate in 2010) as Malvern (gestig 1970; 630 belydende lidmate in 2010) by Durban-Wes ingelyf sodat laasgenoemde teen 2015 1 069 belydende lidmate gehad het, net 106 minder as die drie gemeentes se totaal in 2010. In dieselfde tydperk het die Ringe van Durban en Durban-Suid se belydende lidmate afgeneem van 7 933 tot 6 598, ’n afname van 16,8%, vergeleke met die samegestelde Durban-Wes se afname van net 9%. In die Ringsverslag van Pietermaritzburg van April 1940 staan die volgende betekenisvolle paragraaf opgeteken: "Dit is toe onder die aandag van die Ring gekom dat Durban se gemeente te groot is, en almal het gevoel dat die werk in die groot stad beter behartig sou kon word as die gemeente in twee, en heel moontlik nog in drie, verdeel kon word.


Die NG gemeente Carnarvon is 'n gemeente van die Nederduitse Gereformeerde Kerk met sy setel op die dorp Carnarvon in die Noord-Kaap. Die gemeente het in 1874 van die NG gemeente Beaufort-Wes afgestig. Van Beaufort-Wes, wat vanweë sy ouderdom die moedergemeente van al die NG gemeentes in die Wes- en Noord-Kaapse Karoo is, het ses dogtergemeentes afgestig: Prins Albert (1842), Victoria-Wes (1843), Fraserburg (1851), Carnarvon (1874) (waarvan afgestig is: Prieska, Williston, Kenhardt, Upington [hoewel dit buite Sinodale verband gestig is en eers later by die Kaapse Kerk ingelyf is] en gedeeltes van Vosburg, Loxton en Brandvlei) en laastens op 22 Junie 1949 op Beaufort-Wes self sowel Gamkavallei as Gamka-Oos op Beaufort-Wes self. So is Carnarvon van vier gemeentes, van wie 'n magdom dogtergemeentes op hul beurt afgestig het. In 1875 is op die ou plaas Schietfontein die dorp en gemeente Carnarvon gestig en kort daarna beroep die dogtergemeente vir ds.


Die Friese Wikipedia is die Friese uitgawe van Wikipedia, 'n gratis aanlynensiklopedie. Dit het tans ongeveer 47 600 artikels, en is die 99ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Auto Union AG, Chemnitz, was 'n samesmelting van vier Duitse motorvervaardigers, gestig in 1932 en in 1936 opgerig in Chemnitz, Sakse, tydens die Groot Depressie. Die maatskappy het ontwikkel in die hedendaagse Audi en is nou 'n filiaal van die Volkswagengroep. Auto Union is wyd bekend vir sy renmotors. Die Silver Arrows van twee Duitse spanne (Mercedes-Benz en Auto Union) oorheers nie net GP motorrenne van 1934 af nie, maar stel ook rekords op wat dekades neem om te verbeter, soos die vinnigste spoed ooit bereik op 'n openbare pad, teen 432.7 km/h (268.9mph). Hierdie artikel is ’n saadjie. Voel vry om Wikipedia te help deur dit uit te brei.


Die Estoril-renbaan (Portugees: Autódromo do Estoril, amptelik Autódromo Fernanda Pires da Silva) is 'n 4.182 km lange motorsportrenbaan in Estoril, Portugal. Dit het die Portugese Grand Prix 13 keer van 1984 tot 1996 gehuisves. Hierdie artikel is ’n saadjie. Voel vry om Wikipedia te help deur dit uit te brei.


Bethanie is 'n dorp 37 km noordoos van Rustenburg in die Noordwesprovinsie van Suid-Afrika. Dit val onder die Rustenburg Plaaslike Munisipaliteit wat onder die Bojanala-distriksmunisipaliteit ressorteer. Lys van dorpe in Suid-Afrika "Hoofplek Bethanie". Sensus 2011. Wikimedia Commons het meer media in die kategorie Bethanie, Noordwes. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Paradysstrand is 'n nedersetting in die Kouga munisipaliteit in die Oos-Kaapprovinsie van Suid-Afrika. Dit is ongeveer 93 km wes van Port Elizabeth en 7 km wes van Jeffreysbaai geleë. Lys van dorpe in Suid-Afrika "Subplek Paradysstrand". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Buchenwald was 'n Duitse konsentrasiekamp van die Tweede Wêreldoorlog in sentraal Duitsland naby Weimar. Daar was 20,000 verhongerde mense bevry uit die konsentrasiekamp deur die Geallieerdes op 12 April 1945. Hulle was al wat oorgebly het van die 82,000 persone wat in die kamp se registers geregistreer was. Daar was duidelike tekens van brutaliteit teenoor vroue en algemene wandade dwarsoor die kamp. Lyke van mans en vrouens het reg oor die kamp verstrooi gelê. Daar was ook martelkamers ontdek in die kamp. Daar word geskat dat ongeveer 32,705 mense verbrand is in die oonde op die terrein. Lys van konsentrasiekampe in Nazi-Duitsland Collier's Encyclopedia, Crowell-Collier Educational Corporation, Volume 4, Bladsy 649. Hierdie artikel is ’n saadjie. Voel vry om Wikipedia te help deur dit uit te brei.


Frank Zacharias Robin Goldsmith (* 20 Januarie 1975), beter bekend as Zac Goldsmith, is 'n Britse politikus en joernalis. Hy het die kiesafdeling Richmond Park, Londen van 2010 tot 2016 en sedert die algemene verkiesing van 2017 in die Laerhuis van die Britse parlement verteenwoordig. In 2015 is Zac Goldsmith aangewys as die Konserwatiewe Party se kandidaat vir die Londense burgemeestersverkiesing in 2016. Hy is verslaan deur die Britse Arbeidersparty se kandidaat, Sadiq Khan. In Oktober 2016 het hy beswaar aangeteken teen die Britse regering se besluit om Londen se Heathrow-lughawe uit te brei en vervolgens as parlementslid bedank. In die volgende byverkiesing in Richmond Park het hy as onafhanklike kandidaat gestaan, maar is verslaan deur die Liberaal-Demokratiese kandidaat Sarah Olney. Hy verslaan Sarah Olney in die algemene verkiesing van 2017 deur enigste 45 stemme. "Debrett's People of Today". Geargiveer vanaf die oorspronklike op 24 September 2015. Besoek op 9 Oktober 2015. www.parliament.uk Zac Goldsmith se amptelike tuisblad Geargiveer 22 September 2015 op Wayback Machine www.conservatives.com Geargiveer 12 Oktober 2015 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Johannes Slo Ramokhoase is gebore in die ou Eersterus voordat inwoners verskuif is na Mamelodi, en was die eerste swart burgemeester van Pretoria. Hy het 'n BA-graad, met Engels en sielkunde as hoofvakke, en hy het sy honneursgraad in Engels voltooi. As 'n ANC-raadslid was Ramokhoase ook die skoolhoof van die Mamelodi Hoërskool. In 1995, op die ouderdom van 44, klop hy die Vryheidsfront se raadslid Wikus Theron, om die eerste swart burgemeester van Pretoria te word, nadat die Nasionale Party nie 'n kandidaat aangewys het nie. Hy het 'n instrumentele rol gespeel in die samesmelting van die ou Stadsraad van Pretoria met die plaaslike munisipaliteite van Mamelodi, Atteridgeville en ander omliggende gebiede. Johannes Ramokhoase-straat (voorheen bekend as Proesstraat) in Pretoria is in 2012 na hom vernoem. "Pretoria News: Peek into lives of Struggle heroes on our streets" (in Engels). Geargiveer vanaf die oorspronklike op 10 Oktober 2015. Besoek op 10 Oktober 2015. "ShowMe: Pretoria's new street names" (in Engels). Geargiveer vanaf die oorspronklike op 28 Maart 2019. Besoek op 10 Oktober 2015.


Hierdie artikel handel oor die nedersetting in Limpopo. Vir ander artikels met dieselfde naam, sien Lorraine (dubbelsinnig). Lorraine is 'n nedersetting in die ooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika "Hoofplek Lorraine". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Droogte is 'n klein nedersetting in die Lepelle-Nkumpi Plaaslike Munisipaliteit, Capricorn-distrik in die Limpopoprovinsie. Lys van dorpe in Suid-Afrika "Hoofplek Droogte". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Ursides (URS) is ’n meteoorreën wat elke jaar omstreeks 17 Desember begin en sowat ’n week duur, tot 25 of 26 Desember. Dit word so genoem omdat hul oënskynlike uitstralingspunt naby die ster Beta Ursae Minoris (Kochab) in die sterrebeeld Klein Beer is. Die Ursides is waarskynlik ontdek deur William F. Denning, wat hulle van die begin van die 20ste eeu af ’n paar jaar lank bestudeer het. Hoewel daar daarna sporadiese waarnemings was, het die eerste gekoödineerder bestudering van die reën eers in 1945 begin toe dr. A. Bečvář ’n storm van 169 meteore per uur gesien het. Verdere waarnemings sedert die 1970's het getoon daar is ’n verband met die komeet 8P/Tuttle. Peter Jenniskens en Esko Lyytinen het ontdek storms kan plaasvind wanneer Komeet Tuttle by sy afelium (grootste afstand van die Son af) is omdat sommige meteoroïdes vasgevang word in ’n wentelresonansie van 7/6 met Jupiter. Die Ursides word veroorsaak deur ’n besonder smal stroom, en dit het die veteraan-meteoorwaarnemer Norman W. McLeod van Florida laat opmerk die Ursides "moet ’n kompakte stroom soos die Quadrantides wees.


Latyn (Lingua Latina) was 'n taal wat oorspronklik in die streek Latium, wat Rome insluit, gepraat is. Dit het baie aansien en belang verwerf as die amptelike taal van die Romeinse Ryk. Belangrike Latynse skrywers was Cicero, Tacitus, Vergilius, Horatius en Ovidius. Die taal Latyn het 'n geweldige groot invloed op meeste van vandag se moderne tale en daarom is dit van kardinale belang dat enige ernstige taalkundige vir seker nie Latyn kan miskyk of enigsins onderskat nie. Latyn is immers nie heeltemal 'n dooie taal nie; ons woordeskat wemel van woorde wat vanuit Latynse oorsprong kom en die meeste van ons, weet dit nie eens nie... Latyn het sy oorsprong waarskynlik in Latium gehad, wat 'n gebied was wat Rome ingesluit het.  Dit het bekend gestaan as lingua latina, heel moontlik omdat dit uit Latium kom  Die term “lingua franca” was gebruik om die algemene wêreldtaal te beskryf. Latyn was geweldig invloedryk, veral sedert die Romeine die wêreld van die Grieke afgeneem het.  Toe Augustus in 31 vC. die Ptolemeurs van Egipte, die laaste Griekse heersers verslaan het, was dit waarskynlik al oor 'n groot gebied gepraat.


Mudene Smuts (noemnaam Dene, Bloemfontein, 13 Julie 1949 – Kaapstad, 21 April 2016) was 'n Suid-Afrikaanse tydskrifredakteur en parlementslid van die Demokratiese Party en die Demokratiese Alliansie. Smuts is in die Vrystaatse hoofstad gebore en getoë. Haar vader was regter Frank Smuts. Dene het haar skoolloopbaan voltooi aan die C&N Meisieskool Oranje waar sy reeds uitgeblink het. Ná skool het sy ’n B.A. (Hons.) aan die Universiteit Stellenbosch behaal waar sy in die studenteraad gedien het. Sy betree die joernalistiek as verslaggewer by die Kaapse dagblad Die Burger. Later was sy redakteur van die Naspers-vrouetydskrif Fair Lady. Haar bedanking was een van die opspraakwekkendste deur ’n redakteur in Suid-Afrika. Sy is oornag by die tydskrif weg nadat die Nasionaalgesinde bestuur haar verbied het om ’n artikel te plaas wat die Nasionale Party ’n grenssetel in ’n algemene verkiesing kon kos. Daarna was sy besturende redakteur van die meningsblad Leadership. Smuts was ook ’n bekroonde skrywer. In die algemene verkiesing op 6 September 1989 het Smuts die veilige opposisiekiesafdeling Groote Schuur vir die toe vyf maande oue Demokratiese Party gewen.


Die 2016 Formule Een Maleisiese Grand Prix het op 2 Oktober 2016 op die Sepang Internasionale Renbaan in Maleisië plaasgevind. Dit was die sestiende wedren van die kampioenskapseisoen en is gewen deur Daniel Ricciardo in 'n Red Bull-TAG Heuer. Pirelli het die volgende bande aan alle spanne in Sepang verskaf: Lewis Hamilton behaal vir Mercedes sy agtste voorste wegspringplek van die seisoen deur sy spanmaat Nico Rosberg te klop, wie in die laaste draai 'n fout begaan het. Max Verstappen eindig in die derde plek vir Red Bull, met sy spangenoot Daniel Ricciardo in die vierde plek. Die Ferrari-duo Sebastian Vettel en Kimi Räikkönen kwalifiseer in vyfde en sesde, met die Force India's van Sergio Pérez en Nico Hülkenberg net agter hulle. Die top 10 is afgerond deur die McLaren-jaer Jenson Button en Valtteri Bottas van Williams. Na afloop van kwalifisering het McLaren-jaer Fernando Alonso 'n straf van 45 wegspringplekke ontvang omrede sy enjinleweransier Honda nuwe opdaterings aan sy enjin aangebring het. Omdat Alonso al meer as die toegelate vyf enjins gebruik het, het hy die wegspringstraf ontvang.


Die Goudstert-engelvis (Pomacanthus chrysurus) is 'n vis wat voorkom in die westelike Indiese Oseaan: die Golf van Aden en aan die ooskus van Afrika suidwaarts tot by die suide van Mosambiek. In Engels staan die vis bekend as die Goldtail angelfish. Die vis word tot 33cm lank en sy lyf is donkerbruin tot swart met 5 tot 6 nou, wit vertikale strepe wat by die punte krom is. Daar is onreëlmatige blou merke op die kop en snoet. Die onvolwasse visse lyk amper soos die volwasse vis, die wit strepe staan meer uit. Hulle leef in vlak koraalriwwe in water wat 1 tot 25m diep is. Die visse vreet sponse, alge en klein ongewerweldes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/Pomacanthus-chrysurus.html The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Shocking Blue was 'n Nederlandse rockgroep van Den Haag wat in die jare sestig en sewentig suksesvol was. Shocking Blue was die eerste Nederlandse groep wat in Suid-Afrika 'n treffer gehad het, in 1970 met Venus. Boonop was dit die eerste Nederlandse groep wat 'n toptreffer gehad het met hierdie plaat op Springbokradio se Top-20-treffersparade. 1967: Shocking Blue 1969: At Home 1970: Scorpio's Dance 1971: Third Album 1972: Inkpot 1972: Live in Japan 1972: Attila (Pink Elephant) also known as Rock in the Sea 1972: Eve and the Apple 1973: Ham 1974: Dream on Dreamer 1974: Good Times Wikimedia Commons het meer media in die kategorie Shocking Blue. Hierdie artikel is ’n saadjie. Voel vry om Wikipedia te help deur dit uit te brei.


Die Sigsag-sandlipvis (Halichoeres scapularis) is 'n vis wat wydverspreid voorkom in die westelike Stille Oseaan, die Indiese Oseaan, die Rooisee, Oman en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Zigzag sandwrasse. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/SpeciesSummary.php?ID=5633&genusname=Halichoeres&speciesname=scapularis&AT=Halichoeres+scapularis&lang=English The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Ljef Wigotski (1896-1934) was ‘n Russiese opvoedkundige teoretikus wat gefokus het op kinders se taalontwikkeling. Hy het geglo dat volwassenes en ouer portuurgroeplede ‘n belangrike rol speel in kinders se leerproses. Vir hom was spel kritiek vir die jong kind se intellektuele ontwikkeling. Wigotski se teorie het heelwat verskil van Piaget se teorie, naamlik: Wigotski plaas meer klem op kultuur wat kognitiewe ontwikkeling affekteer/vorm, wat teenstrydig is met Piaget se teorie van universele vlakke en inhoud van ontwikkeling, en kultuur wat nie vir Piaget ‘n ware opsie was nie. Wigotski plaas redelik klem op sosiale faktore wat bydra tot kognitiewe ontwikkeling. Hy plaas meer klem op taal in kognitiewe ontwikkeling, waar Piaget nie op taal fokus nie. Vir Wigotski is kognitiewe ontwikkeling ‘n produk van ‘n internalisasie van taal. Piaget het gereken dat taal afhanklik is van gedagtes vir ontwikkeling, waar Wigotski weer reken dat taal en gedagte aparte sisteme is van die begin van lewe en dan saamsmelt op ouderdom drie jaar en dan gesproke taal vorm (innerlike spraak). Volgens Wigotski is volwassenes ‘n belangrike bron van kognitiewe ontwikkeling.


Lulu Brewis (1907-19XX) is ’n Afrikaanse skrywer van jeugverhale en romans. Sy is getroud met die skrywer en parlementslid Abraham H. Jonker, die vader van die digter Ingrid Jonker. Suzanne Jacomina (Lulu) Brewis is in Bloemfontein gebore en ontvang hier ook haar eerste onderrig. Later is sy ’n leerling aan die Engelsmedium Hoër Meisieskool Ellerslie in Seepunt in Kaapstad, waar sy matrikuleer. Sy studeer verder aan die Universiteit van Kaapstad en bekwaam haar as onderwyseres. Vir ’n jaar hou sy onder die uitruilstelsel skool in Engeland en word dan onderwyseres in Kaapstad. As oujongnooi trou sy in 1941 met Abraham H. Jonker, die bekende skrywer en Volksraadslid, wat ook die pa is van die digter Ingrid Jonker en haar suster Anna. Die egpaar het twee eie kinders, naamlik Adolf Jacobus (Koos) (gebore 15 Maart 1942) en Suzanne Jacomina (gebore in 1945). Koos Jonker verwerf later berugtheid wanneer hy tronkstraf kry vir bedrog vir sy aandeel as hoof-argitek en voorsitter van die Masterbond finansiële groep waarin meer as 20 000 beleggers feitlik al hulle geld verloor het.


Sedekia was die twintigste koning van die koninkryk van Juda en het vir 11 jaar regeer. Hy is uit die familie van koning Dawid. Hy was die seun van koning Jojakim en broer van koning Jojagin. Hy het op die ouderdom van 21 koning geword en is in 586 v.C. deur koning Nebukadnesar in ballingskap weggevoer. Die Babiloniërs het sy kinders in sy teenwoordigheid doodgemaak en daarna sy oë uitgesteek. Hy is in bronskettings in ballingskap weggevoer. Die Bybel (1953-Vertaling) Reinecker, Fritz: Lexikon zur Bibel. R. Brockhaus Verlag, Wuppertal 1981. ISBN 3-417-24528-1 Lys van konings van Israel Lys van persone in die Bybel Hierdie artikel is ’n saadjie. Voel vry om Wikipedia te help deur dit uit te brei.


Karin Brynard (1957-) is ’n Afrikaanse joernalis en skrywer van spanningsverhale. Tydens die apartheidsjare het sy onder meer oor die Suid-Afrikaanse vryheidstryd en die vrylating van Nelson Mandela verslag gedoen. Vir haar debuutroman, Plaasmoord, ontvang sy in 2009 die Universiteit van Johannesburg se Debuutprys vir Skeppende Skryfkuns, asook in 2010 die M-Net-toekenning vir letterkunde in die rolprentkategorie. In 2013 ontvang sy die ATKV-Prosaprys vir haar tweede roman, Onse Vaders. Karin Brynard is op 26 Oktober 1957 op Koffiefontein in die Vrystaat gebore as die derde dogter van vier kinders, waarvan slegs die jongste ’n seun is. Haar susters is Sanet en Christa en haar broer is Gerhard. Haar pa, Gert, is op daardie stadium die plaasbestuurder van die plaas Botterhoek in die Jacobsdal-distrik. Hy was een van sewe kinders en haar ma, Catherina, was een van twaalf kinders. Hierna word haar pa boekhouer by die landboukoöperasie op Calvinia en later bestuurder by die landboukoöperasie op Britstown in die Karoo. Op Britstown begin Karin haar laerskoolopleiding tot met standerd een.


Philippus Jacobus Wilhelmus Schutte (distrik Cradock of volgens ’n ander bron Uitenhage, Kaapkolonie, 29 November 1803) Buffelsdoorn, distrik Potchefstroom, sterf in Fochville, 9 November 1873. Hy was ’n boer en vroeë leier in die Gereformeerde Kerk asook die eerste ouderling van die Gereformeerde kerk Potchefstroom. Hy word, saam met oudl. T.F. Dreyer, beskou as "een van die waaragtig grotes uit die dae van die Afskeiding" van die Gereformeerde Kerke in Suid-Afrika. Philippus Jacobus Wilhelmus Schutte was vernoem na sy pa Philippus Jacobus Wilhelmus Schutte (gebore 1770), sy ma Aletta Catherina Maria Engelbrecht. As 'n trekboer het hy hom met die Groot Trek vereenselwig en emigreer in 1840 na die Noorde. In 1843 het hy hom op die plaas Buffeldoorns in die wyk Gatsrand van Potchefstroom gevestig, waar hy 'n aansienlike boerdery opgebou en aktief deelgeneem het aan die staatkundige en kerklike aangeleenthede. In die politiek was hy 'n volgeling van Andries Pretorius en as kommandant van die distrik was hy medeondertekenaar van die Sandrivierkonvensie in Januarie 1852.


’n Kwarkster is ’n hipotetiese ster wat uit kwarke bestaan wat almal aan mekaar gebonde is en ’n groot hadron vorm. Dié sterre het ’n massa wat die Oppenheimer-Volkofflimiet van ongeveer 3-5 sonmassas oorskry. Hierdeur is die teendruk wat deur die Uitsluitingsbeginsel van Pauli veroorsaak word, onvoldoende en kan die neutrone nie meer afsonderlik bestaan nie. Die materie waaruit die kwarkster bestaan, is ontaarde materie. Deur die uiters hoë ontsnappingsnelheid neem die ligsnelheid van die fotone om ’n kwarkster sterk af. ’n Kwarkster is nes ’n neutronster die eindstadium van ’n supernova. Die supernova van ’n ster eindig as ’n kwarkster as die massa van die ster se kern tussen 3 en 5 maal dié van die Son is. Die supernova van ’n ster met ’n kern swaarder as 5 sonmassas sal eindig as ’n swartkolk. Die digtheid van hierdie sterre is iewers tussen dié van ’n neutronster en ’n swartkolk. Daar is ’n beperkte aantal voorwerpe in die heelal ontdek wat moontlik ’n kwarkster is. In 2002 het die Chandra-X-straalsterrewag die voorwerp RX J1856.5-3754 ontdek wat sowat 450 ligjare van die Aarde af is.


Hierdie is 'n lys van die wynkelders in Suid-Afrika gesorteer volgens die wynstreek waarin hulle val. 'n Wynkelder is 'n gebou of eiendom wat wyn produseer, of 'n besigheid wat betrokke is in die verbouing van wyn, soos 'n wynmaatskappy. Sommige wynmaatskappye besit verskeie wynkelders. Wynproduserende streke in Suid-Afrika sluit die volgende in: Barrydale, Breedekloof, Breederivier-vallei, Kaappunt, Calitzdorp, Constantia, Darling, Durbanville, Elgin, Elim, Franschhoek, Ladismith, Klein Karoo, Montagu, Oranjeriviervallei, Oudtshoorn, Paarl, Robertson, Stellenbosch, Swartland, Swellendam, Tulbagh, Tygerberg, Wellington en Worcester, en Mosselbaai. Suid-Afrikaanse wyn Geskiedenis van Suid-Afrikaanse wyn Wynstreke van Suid-Afrika Wined (jou digitale metgesel in die Suid-Afrikaanse wynlande)


Hierdie artikel behoort versmelt te word met Breuk (wiskunde). Desimale breuke is 'n breuk wat as 'n desimaal geskryf word. Byvoorbeeld:  1⁄10 =   0,1 Dit kan ook verder as volg verduidelik word In 'n getal soos 3 762 weet ons die 2 is 2 ene die 6 is 6 tiene die 7 is 7 honderde en die 3 is 3 duisende. Elke plekwaarde is dus tien keer groter as die plekwaarde net regs daarvan. Met die desimale skryfwyse dui ons breuke op 'n soortgelyke manier aan. Hier maak ons egter van 'n komma as desimaalteken gebruik om die breuk van die heles te skei. Getalle links van die komma is heles, terwyl getalle regs van die komma breuke is. Die plekwaarde van 'n syfer in 'n desimale breuk word op dieselfde wyse toegeken as die plekwaardes van syfers in gewone getalle. Met ander woorde, elke plekwaarde na die komma is tien keer kleiner as die plekwaarde net links daarvan. Die waarde van die 3 in die voorbeeld is drie tiendes. Die waarde van die 8 is agt honderdstes en die waarde van die 7 is sewe duisendstes.


St. Gallen (in Duits soms ook gespel as Sankt Gallen) is die administratiewe setel van die gelyknamige Switserse kanton. Die stad het sy oorsprong in 'n nedersetting wat vlakby die Middeleeuse klooster St. Gallen (gestig in 719) ontstaan het en ook daarna vernoem is. Volgens oorlewerings was die Ierse monnik en hermiet Gallus die klooster se naamgewer. St. Gallen is in die oorgangsgebied tussen die saggies golwende Bodenmeerstreek en die Appenzell-voetheuwels op 'n hoogte van tussen 496 en 1 074 m geleë. Die historiese stadskern het in 'n vallei in die hoër geleë deel van die stadsgebied ontstaan. Die moeilike terrein - riviere soos Sitter en Goldach het diep ravyne in die plaaslike landskap gesny - het nog tot in die middel van die 19de eeu vervoer in die gebied belemmer. Sedert 1856 verbind spoorlyne die stad met ander dele van Switserland en die buiteland. Danksy sy ligging by die kruispunt van belangrike spoorwegroetes tussen Zürich en München en tussen die Bodenmeer en Luzern het St. Gallen tot 'n vervoerspilpunt ontwikkel. Vandag is St. Gallen daarnaas 'n ekonomiese, opvoedkundige, geneeskundige en kulturele sentrum vir Noordoos-Switserland en dele van die aangrensende buiteland.


Lindopark is 'n klein voorstad in die ooste van Pretoria, Suid-Afrika. Dit is suid van Eastlynne en digby die Transnetwerke in Koedoespoort geleë. "Subplek Lindopark". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


In die mediese vakterminologie verwys kraakbeenskyf (ook meniskulus, Grieks “meniskos” klein maan) na die halfmaanvormige plaatjie van veselkraakbeen waarvan daar in elke kniegewrig twee is en wat die draaiing van die knie by die gebuigde onderbeen moontlik maak. Hierdie artikel is ’n saadjie. Voel vry om Wikipedia te help deur dit uit te brei.


Doesburg is ’n stad en munisipaliteit in die Nederlandse provinsie Gelderland. SC Doesburg, sokkerspan (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Egon Eiermann Duitse argitek en meubelontwerper Gebore 29 September 1904 in Neuendorf, Duitse Keiserryk Oorlede 19 Julie 1970 (op 65) in Baden-Baden, Duitsland Skool Modernistiese argitektuur Beduidende projekte Keiser Wilhelm-herdenkingskerk, Berlyn Duitse ambassade in Washington, DC, VSA Toekennings en pryse Großer Preis des Bundes Deutscher Architekten (BDA) (Duitsland) in 1968 Lid van die orde Pour le Mérite vir wetenskap en kuns van die Federale Republiek van Duitsland in 1970 Egon Eiermann (* 29 September 1904 in Neuendorf, tans 'n stadsdeel van Potsdam-Babelsberg; † 19 Julie 1970 in Baden-Baden; volledige naam: Egon Fritz Wilhelm Eiermann) was 'n Duitse argitek, meubelontwerper en universiteitsdosent. Hy word as een van die belangrikste verteenwoordigers van naoorlogse modernistiese argitektuur in Duitsland beskou. Eiermann het vanaf 1947 tot sy afsterwe in 1970 'n leerstoel in argitektuur op professorale vlak aan die Technische Hochschule Karlsruhe beklee. Egon Eiermann Gesellschaft: Zur Person. Besoek op 16 April 2017 "www.classiqs.com: Egon Eiermann und die Zweite Moderne. Besoek op 16 April 2017". Geargiveer vanaf die oorspronklike op 24 Maart 2016. Besoek op 16 April 2017.


Afhanklike persoonlikheidsteuring is 'n persoonlikheidsteuring wat gekenmerk word deur 'n deurdringende en oormatige behoefte om voor gesorg te word. Dit lei tot onderdanige en klouerige gedrag asook skeidingsangs. Dit begin gedurende vroeë volwassenheid en is in 'n verskeidenheid van kontekste toepaslik. Hierdie artikel is ’n saadjie. Voel vry om Wikipedia te help deur dit uit te brei.


Vincent Pienaar is ’n Afrikaanse joernalis en skrywer. Vincent Pienaar is op 21 Desember 1949 gebore. Sy pa is ’n vakbondman en sy ma ’n joernalis. Hy bring sy eerste lewensjare in die vyftigs en vroeë sestigs van die twintigste eeu in Newlands in Johannesburg deur en verhuis daarna na Delarey, ook in Johannesburg. Sy hoërskoolopleiding begin aan die Hoërskool Florida en hy is vanaf standerd agt in die Hoërskool Vorentoe in Aucklandpark, waar hy matrikuleer. Hy word groot in die geselskap van en onder invloed van joernaliste (sy ma werk as joernalis by publikasies soos Die Landstem, Die Vaderland, Dagbreek en S.A. Stem) en kan sy naam tik voordat hy kan skryf of lees. Gedurende sy skooljare doen hy dan ook vakansiewerk by die destydse Sondagkoerant Sunday Express. Ná skool was hy 'n ruk lank junior skakelbeampte by die musiekmaatskappy Trutone. Hy begin sy kreatiewe loopbaan as skrywer by Killarney Films, waar hy kommentaar skryf vir die nuusprogramme van African Mirror. Dan is hy fotograaf en joernalis by Die Brandwag en jazz-resensent by The Citizen, waarna hy sy eie maatskappy, Streetwise Marketing, begin.


Ds. Hermanus Stephanus Bosman (plaas Sterkfontein, distrik Victoria-Wes, Kaapkolonie, 23 Junie 1848 Pretoria, Suid-Afrika, 3 Junie 1933) was predikant in die Nederduitsch Hervormde en Nederduitse Gereformeerde Kerk. Bosman was die seun van Abraham François Bosman, wat getroud was met sy kleinniggie Anna Debora Bosman. Hy gebore naby die huidige Merriman in die distrik Victoria-Wes. Toe hy vier jaar oud was, het sy ouers Potchefstroom toe verhuis, waar hy later twee of drie jaar lank skoolgegaan het by Hendrik van der Linden, 'n gebore Nederlander. Daarna het hy derde klerk in die winkel van O.W.A. Forssman op die dorp gbeword. Op aanbeveling van Van der Linden het ds. Andrew Murray, destyds predikant van die NG gemeente Worcester, wat op besoek in die ZAR was, op 'n dag in Junie 1862 die winkel binnegestap en die jong klerk genooi om saam met hom Kaap toe te gaan om vir die evangeliebediening opgelei te word. In sy ouerhuis het ds. Murray 'n kort afskeidsdiens oor die woorde “en Abraham offerde Isaac” gelei.


Die Macchi C.202 was 'n Italiaanse vegvliegtuig wat deur die Italiaanse Lugmag gebruik is tydens die Tweede Wêreldoorlog. Dit word deur die meeste geskiedskrywers as die beste Italiaanse vegvliegtuig van die Tweede Wêreldoorlog beskou. Die vliegtuig is die Folgore genoem; dit beteken weerligstraal. Hierdie vliegtuig is ontwikkel uit die Macchi C.200 en weens die onbeskikbaarheid van kragtige motors, is die Daimler-Benz DB 601 vloeistofverkoelde enjin uit Duitsland ingevoer in 1940. Die Macchi C.202 het begin vlieg in Augustus 1940 en die resultate was bevredigend; dit was 97 km/h vinniger as die Macchi C.200. In November 1941 was die vliegtuig in Libië teen die Britse Lugmag ontplooi waar dit die Curtiss P-40 Warhawk en die Hawker Hurricane oortref het. Op sy beurt is hy slegs oortref deur die Spitfire en die P-51 Mustang. Toe die voorraad Daimlermotors opgebruik is, het hulle dieselfde motors gebruik wat onder lisensie deur Alfa Romeo gebou is. Teen 1942 was die Macchi C.202 die volopste vliegtuig in die Italiaanse Lugmag. Daar is ongeveer 12 000 van hulle gebou. Die Luftwaffe het 'n klein aantal van die vliegtuie gebruik. Lys van vegvliegtuie Crosby, Francis: THE WORLD ENCYCLOPEDIA OF FIGHTERS & BOMBERS. 2015.


Warner Beach is 'n klein vakansiedorp suid van die Klein-Manzimtotirivier in KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit. Dit is in 1910 deur die landmeter P.A. Warner uitgelê as 'n woonarea vir regeringspensionarisse. Lys van dorpe in Suid-Afrika "Subplek Warner Beach". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Brewster F2A Buffalo was 'n vegvliegtuig wat deur die Amerikaanse Vloot gebruik is tydens die Tweede Wêreldoorlog. Dit was 'n enkelsitplek, enkelmotorige vliegtuig en was die eerste monovlerkvliegtuig van die Amerikaanse Vloot. Van die aanvanklike bestelling van 54 is slegs 11 deur die Amerikaanse Vloot gebruik, die res is aan die Finse Lugmag verkoop. Verdere bestellings is bevredig met die aflewering van die F2A-2 en die swaarder bewapende F2A-3 modelle. Die Amerikaanse Marinierskorps het die vliegtuig onsuksesvol gebruik in die eerste Slag van Midway waar 13 van 19 vliegtuie afgeskiet is. Bestellings is ook geplaas deur die Britse Lugmag sowel as die Nederlandse Oos-Indies. Nadat bevind is dat die vliegtuig verouder is in Europa, is die meeste van hulle in die Verre Ooste gebruik waar hulle oordonder is deur die Japannese vegvliegtuie. Die Brewster F2A Buffalo se nadele was sy massa, swak hantering en algemene onstabiliteit. Ten spyte hiervan het die Buffalo tog daarin geslaag om 30 vliegtuie af te skiet net voordat Singapoer ingeneem is deur die Japannese. Slegs in Finland kon die Buffalo daarin slaag om gesag af te dwing teen die Sowjet Lugmag tydens die Winteroorlog.


In die mediese vakterminologie verwys beenmurgontsteking (ook osteomiëlitis) na 'n besonder pynlike en etterige ontsteking van 'n lang pypbeen. Die ontsteking gaan gepaard met hoë koors. Die ontsteking kom veral voor by kinders tussen die ouderdom van 5 en 16 jaar. Hierdie artikel is ’n saadjie. Voel vry om Wikipedia te help deur dit uit te brei.


Edyth Bulbring is ’n Suid-Afrikaanse joernalis en skrywer. Haar boeke sluit in "Pops & The Nearly Dead" en "The Club", asook romans vir jong volwassenes, onder andere "The Summer of Toffie and Grummer" en "Cornelia Button and the Globe of Gamagion". Haar romans "Melly, Mrs Ho and Me" en "Melly, Fatty and Me" is in 2013 deur Hot Key Books in die Verenigde Koninkryk uitgegee. Laasgenoemde boek is in 2012 met die Percy Fitzpatrick-prys vir jeugliteratuur bekroon. Bulbring is in Boksburg gebore en het in Port Elizabeth grootgeword. Ná haar studies aan die Universiteit van Kaapstad was sy joernalis en politieke korrespondent vir The Sunday Times. Sy woon tans in Johannesburg en skryf voltyds. Snitch, Tafelberg, Mei 2016 The Mark, Tafelberg, September 2014 Melly, Fatty and Me, Penguin, September 2011 Melly, Mrs Ho and Me, Penguin, September 2010 Pops and The Nearly Dead, Penguin, Maart 2010 The Club, Jonathan Ball Uitgewers, September 2008 Cornelia Button and the Globe of Gamagion, Jacana, April 2008 The Summer of Toffie and Grummer, Oxford University Press, Februarie 2008 HAT Taal-en-feitegids, Pearson, Desember 2013, ISBN 978-1-77578-243-8 Profiel op nb.co.za Geargiveer 12 Junie 2017 op Wayback Machine, besoek op 13 Mei 2017 Bulbring se webtuiste


In die menslike fisiologie verwys haarvat (ook kapillêr, Latyn: capillus, haar) na die allerkleinste vertakking van die bloedvate, 'n besonders dunwandige vaatjie waarin die uitwisseling van gasse, voedingstowwe en afbraakprodukte tussen die bloed en die weefsels plaasvind. Hierdie artikel is ’n saadjie. Voel vry om Wikipedia te help deur dit uit te brei.


Die Hawker Fury was 'n Britse dubbeldekker vegvliegtuig wat in die 1930's tot aan die begin van die Tweede Wêreldoorlog diens gedoen het. Dit was die eerste Britse vliegtuig wat vinniger as 200 mpu (322 km/h) kon vlieg. Die vliegtuig se ligte, sensitiewe beheermeganismes was gewild onder die vlieëniers en die vliegtuig is ook gebruik vir lugvertonings en kunsvlieg. Die vliegtuig het sy nooiensvlug voltooi op 25 Maart 1931 en is in diens gestel in Mei 1931 in die Britse Lugmag. Die Mk II is in 1937 in diens gestel, dit het die kragtiger Kestrel VI enjin gehad. Dit was 'n tydelike maatreël tewyl daar gewag was vir die Hawker Hurricane. Die Fury Mk II was tien persent vinniger as die Mk I maar het 'n korter togafstand gehad. Die Fury was Brittanje se hoofvegvliegtuig in die dertigerjare en is eers vanaf 1937 vervang met Gloster Gladiators. Toe die Tweede Wêreldoorlog uitbreek, was daar nog 50 Fury's in diens. Die Hawker Fury was verskaf aan Suid-Afrika, Spanje, Noorweë, die destydse Persië, Portugal en Joego-Slawië.


Nils Andersen (21 Maart 1902 – 7 Mei 1979) was 'n Noorse middel- en langafstand-atleet. Hy is in Oslo, Noorweë gebore, en het die klub Tøien TF verteenwoordig. Hy het aan die 3 000 m-spanwedloop deelgeneem by die Sewende Olimpiese Spele van 1924, saam met spanmaats Haakon Jansen, Johan Badendyck en Hans Gundhus. By die nasionale kampioenskappe het hy twee silwer medaljes gewen, in die 1 500 meter in 1924 en 5 000 meter in 1925. Hy het ook in die 1 500 meter in 1922 en 1926 brons medaljes gewen. "Nils Andersen" (in Engels). Sports Reference LLC. Geargiveer vanaf die oorspronklike op 18 April 2020. Besoek op 14 Februarie 2013. "Archived copy" (in Noors). Geargiveer vanaf die oorspronklike op 9 Oktober 2019. Besoek op 3 Februarie 2012.CS1 maint: archived copy as title (link) "Archived copy" (in Noors). Geargiveer vanaf die oorspronklike op 9 Oktober 2019. Besoek op 4 Augustus 2012.CS1 maint: archived copy as title (link) Hierdie artikel is ’n saadjie. Voel vry om Wikipedia te help deur dit uit te brei.


Hugo Marinho Borges Calderano (gebore 22 Junie 1996 in Rio de Janeiro) is 'n Brasiliaanse tafeltennisspeler wat aan die Olimpiese Spele van 2016 deelneem het. Time Brasil Hugo Calderano (pt) Hierdie artikel is ’n saadjie. Voel vry om Wikipedia te help deur dit uit te brei.


Die Tongwanerivier is 'n klein rivier in die Limpopoprovinsie in Suid-Afrika. Dit vloei suidwaarts en is 'n sytak van die Olifantsrivier, wat suidoos van Polokwane hierby aansluit. Die Tongwanerivier is waarskynlik vernoem na Mohlatlole-krygers wat rondom Mafefe in Limpopo geveg het in die 1500s. 24°13′14″S 29°53′53″O / 24.22043°S 29.89803°O / -24.22043; 29.89803 Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Hermann Otto Carl Friedrich Jeppe (Rostock, Mecklenburg-Schwerin, Duitsland, 22 April 1819 – plaas Brakboschspruit, distrik Prieska, 25 Februarie 1892) was ’n geneesheer en Transvaalse staatsamptenaar. Jeppe was die oudste seun van Carl Friedrich Wilhelm Jeppe, ’n staatsamptenaar en ekonomiese raadgewer van die groothertog van Mecklenburg-Schwerin, en Magdalena Anna Carolina Westphal. Sy sibbes was Julius Godlieb Ernst Christian, Johanna Maria Luise Mathilda, Augusta Christine Julianne Wilhelmine von Levetzow, Clara Lisette Wilhelmine Henriette, Franziska Dietrich en Friedrich Heinrich. Jeppe was van voorneme om 'n mediese praktisyn te word, maar weens sy swak oë kon hy nie in Duitsland kwalifiseer nie. Gevolglik het hy na die Kaapkolonie geëmigreer en was die eerste Jeppe wat in Suid-Afrika aangekom het. Sy jonger broer, Friedrich Heinrich Jeppe, en sy suster, Francisca, wat met 'n Duitse offisier, kapt. Dietrich, getroud was, het in 1861 na Suid-Afrika gekom; en 'n derde broer, Julius Jeppe (1821–1893), die vader van sir Julius Jeppe, het in 1870 gevolg.


Phathakahle is 'n nedersetting in die Vrystaat, Suid-Afrika. Tydens die apartheidera was Phathakahle waar die dorp Allanridge se swartmense gewoon het. Volgens die 2011-sensus het die nedersetting 'n bevolking van 16 976 gehad. "Hoofplek Phathakahle". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Kleurstowwe is chemiese stowwe wat gebruik word om dinge soos papier, katoen, wol of leer te kleur. Die kleurstof dring deur die vesels en word deel van die materiaal self. Verfstowwe is chemiese stowwe wat aangewend word om artikels te kleur wat van byvoorbeeld hout, klip en metaal gemaak is. Hulle dring in baie geringe mate deur die  oppervlak  van die stof en kleef daaraan om 'n harde, beskermende laag te vorm. Die prehistoriese mens het houtskool en plantsap gebruik om die grotte waarin hy geleef het, te verf. In die klassieke tydperk was helderkleurige klere 'n teken van rykdom en hoë status, want die kleur van weefstowwe was 'n moeilike en duur proses; so was byvoorbeeld 12 000 skulpe van 'n skulpdier wat om die Middellandse See aangetref is, Murex brandares, nodig om een gram van die kleurstof, Tiriese (of koninklike) purper, te vervaardig. Dit het hierdie kleurstof te kosbaar gemaak vir almal behalwe die keiser. Romeinse legioensoldate het van Brittanje teruggekeer met stories van wilde inboorlinge, bedek met patrone in blou, swart en groen kleure.


Die Aldan (Russies: Алдан) is ná die Wiljoei die tweede grootste sytak van die Lena in Siberië. Dié rivier, met 'n lengte van 2 273 km (1 412 myl), ontspring in die Stanowoj-bergreeks naby Nerjoengri, Jakoetië, net noord van die Amoer-oblast. Aansluitend vloei dié rivier in 'n noordelike rigting tot by Aldan en later in 'n noordoostelike rigting tot by Oest-Maja. Vanaf hier vloei die Aldan in 'n noordelike rigting tot by Chandiga en daarna in 'n westelike rigting. Sowat 150 km noord van Jakoetsk mond die Aldan in die Lena se middelloop uit. Belangrike sytakke sluit in die Amga (1 462 km), die Maja (1 053 km) en die Oetsjoer (812 km). "Aldan River" (in Engels). Encyclopædia Britannica. Geargiveer vanaf die oorspronklike op 26 Oktober 2019. Besoek op 18 Augustus 2017. Wikimedia Commons het meer media in die kategorie Aldan. Hierdie Rusland-verwante artikel is ’n saadjie. U kan help deur dit uit te brei.


Pehr Osbeck (1723 – 23 Desember 1805) was 'n Sweedse ontdekkingsreisiger, natuurkundige en 'n apostel van Carl Linnaeus. Hy is in die gemeente Hålanda op Västergötland gebore en het saam met Carolus Linnaeus in Uppsala gestudeer. In 1750–1752 het hy as kapelaan op die skip Prins Carl na Asië gereis , waar hy vier maande lank die flora, fauna en mense van die Cantonstreek van China bestudeer het. Hy het net betyds teruggekom om meer as 600 spesies plante by te dra tot Linnaeus se "Species Plantarum", wat in 1753 gepubliseer is. In 1757 publiseer hy die dagboek van sy reis na China, "Dagbok öfwer en ostindisk Resa Åren", wat in 1762 in Duits, en in 1771 in Engels vertaal is. In 1771 is hy verkies tot lid van die Koninklike Sweedse Akademie vir Wetenskappe. Hy het sy loopbaan beëindig as die priester van Våxtorp en Hasslöv in Halland, waar hy in 1805 gesterf het. Sy groot versamelings word bewaar in Swede en die Verenigde Koninkryk. Hy word herdenk deur die genus Osbeckia L. van plante in die familie Melastomataceae.


Die Matsavana is 'n kort sytak van die Saringwarivier in Mpumalanga in Suid-Afrika. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei. Hierdie artikel is (gedeeltelik) vertaal uit die Cebuano Wikipedia. Sien bron.


Shatale is 'n nedersetting in die Ehlanzeni-distriksmunisipaliteit in die noordooste van Mpumalanga. Lys van dorpe in Suid-Afrika "Hoofplek Shatale". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


François Gagnepain (23 September 1866 – 25 Januarie 1952) was 'n Franse plantkundige. Die standaard botaniese skrywer afkorting Gagnep. word toegepas op plante wat deur Gagnepain beskryf is. Gagnepain het saam met Achille Eugène Finet 'n aantal spesies in die botaniese familie Annonaceae benaam. Die genus Gagnepainia (familie Zingiberaceae) is tot sy eer deur Karl Moritz Schumann benaam. Die Franse Akademie vir Wetenskappe het die Prix de Coincy vir die jaar 1907 aan Gagnepain toegeken. Topographie botanique des environs de Cercy-la-Tour (Nièvre), Société d'histoire naturelle d'Autun, 1900 – Botanical topography involving the environs of Cercy-la-Tour (Nièvre). Contributions à la flore de l'Asie orientale, 1905, (in collaboration with Achille Eugène Finet) – Contributions to the flora of eastern Asia. Contribution à l'étude géo-botanique de l'Indo-Chine, 1926 – Contribution to the geobotanical study of Indochina. Lys van botaniste volgens outeursafkorting IPNI Author Query Results for "Gagnepain", The International Plant Names Index, http://www.ipni.org/ipni/idAuthorSearch.do?id=2978-1&back_page=%2Fipni%2FeditAdvAuthorSearch.do%3Ffind_abbreviation%3D%26find_surname%3DGagnepain%26find_isoCountry%3D%26find_forename%3D%26output_format%3Dnormal, besoek op 2011-10-03  IPNI List of plants described & co-described by Achille Eugène Finet CRC World Dictionary of Plant Names: Common Names, Scientific …, Volume 2 by Umberto Quattrocchi "Séance du 2 décembre".


Joseph Bory Latour-Marliac (6 Maart 1830 in Granges-sur-Lot, Lot-et-Garonne – 26 Januarie 1911, botaniese skrywers-afkorting: Lat.-Marl.) was 'n Franse prokureur en tuinboukundige wat bekend was vir die teling van hibriede waterlelies. Latour-Marliac het in 1875 'n waterlelie-kwekery in Le Temple-sur-Lot gestig. 'n Uitstalling van sy plante by die 1889 Exposition Universelle in Parys, het die aandag van die skilder Claude Monet getrek, wat daarna waterlelies vir sy tuin in Giverny by Latour-Marliac verkry het. Lys van botaniste volgens outeursafkorting Eyewitness Travel Family Guide France, Penguin Books, 2014, p. 273


Constantin Freiherr von Ettingshausen (of Baron Constantin von Ettingshausen) (16 Junie 1826 in Wene - 1 Februarie 1897 in Graz) was 'n Oostenrykse plantkundige wat bekend was vir sy paleobotaniese studies van flora uit die Tertiêre era. Hy was die seun van fisikus Andreas von Ettingshausen. In 1848 het hy as dokter in Wene gegradueer en in 1854 'n professor in plantkunde en natuurhistoriese geskiedenis by die mediese en chirurgiese militêre akademie in daardie stad geword. In 1871 is hy gekies as professor in plantkunde in Graz, 'n posisie wat hy tot die einde van sy lewe behou het. Vanaf 1876 het hy herhaaldelike besoeke aan Londen gemaak, waar hy versamelings by dieNatuurhistoriese Museum gereël het. Hy is onderskei vir sy navorsing oor die Tersiêre flora van verskillende dele van Europa, en op die fossielflora van Australië en Nieu-Seeland. Die uitgestorwe genus Ettingshausenia (familie Vitaceae) is deur Augustus Wilhelm Stiehler (1857) na hom vernoem. Die standaard outeursafkorting Ettingsh. word gebruik om hierdie persoon as die skrywer aan te dui wanneer 'n botaniese naam aangehaal word.


Breiwerk bestaan uit 'n aantal lussies wat met katoen- of woldraad gevorm word en op so 'n manier aan mekaar verbind is dat hulle steke vorm. Uit die netwerk van steke ontstaan 'n stewige materiaal wat veral geskik is vir kledingstukke. Anders as by weef, is daar by breiwerk gewoonlik net een draad nodig, en waar dit as handwerk beoefen word, word daar meestal van 2 tot 4 breipenne gebruik gemaak. Die breikuns is al eeue oud en dit het met die verloop van jare geïndustrialiseerd geraak, en vandag speel veral masjienbreiwerk 'n baie belangrike rol in die tekstielnywerheid. Breiwerk, veral as handwerk, is al eeue lank bekend. In 'n skildery van die Noord-Duitse meester Bertram gebore voor 1350, is daar 'n Maria-figuur wat met vier penne brei. Daar is ook oorblyfsels gevind van kouse wat minstens 300 v.C. deur die nomadiese stamme van Noord-Afrika gebrei is. In Noorweë is daar ook 'n soort breiwerk ontdek wat uit die Wiking-tyd dateer. AI hierdie soorte breiwerk is waarskynlik op rame gedoen.


Met skolastiek word in die algemeen die middeleeuse filosofie bedoel (wat 'n sterk metafisiese karakter het) en spesifiek die onderrigmetode wat in die 11de eeu ontwikkel word in die stedelike kerkskole en verder uitgebou word in die 12de en 13de eeu aan die universiteite. Die basis daarvan bestaan uit 'n logiese uiteensetting van denke gefokus op teenstellings, dus 'n vorm van dialektiek. Die belangrikste denkers van die skolastiek was Petrus Abaelardus, Albertus Magnus, Johannes Duns Scotus, Willem van Ockham, Bonaventura en Thomas van Aquino. Die werk Summa Theologiae van Aquino word meestal gesien as die grootste werk van die skolastiek. Die oorsprong van die skolastiek kan gevind word in die Karolingiese Renaissance. Aan die hofskool van Karel die Grote begin die studie van die kultuur en die filosofie weer op te bloei in die 9de eeu onder leiding van Alcuinus. Die filosofie word gesien as 'n ancilla theologiae, ‘' diensmaagd van die teologie. Geleidelik ontwikkel dit in die kloosters, kerkskole en aan die howe waar wetenskap ook weer bestudeer word. Die ontwikkeling van skolastiek kan in drie fases ingedeel word: Die vroeë skolastiek in die 11de en die 12de eeu.


George Woodside Simpson (10 Desember 1858 – 21 Oktober 1906) was 'n boer en politieke figuur op Prins Edward Eiland. Hy het 1st Queens verteenwoordig in die Wetgewende Vergadering van Prins Edward Eiland van 1901 tot 1906 as 'n liberaal. Hy is gebore in Bay View, Prins Edward Eiland, die seun van John Simpson. In 1888, is hy getroud met Catherine Taylor. Simpson was aktief in die temperance movement. Hy is benoem na die Uitvoerende Raad in 1903. In 1906, is hy gekies as 'n Liberale kandidaat vir die federale lys van Queen's, maar hy is oorlede op die ouderdom van 47 voor die federale verkiesing gehou is. Weeks, Blair (2002). Minding the House: A Biographical Guide to Prince Edward Island MLAs. Acorn Press. ISBN 1-894838-01-7.


Die Halberstadt CL.IV was 'n Duitse vegvliegtuig wat tydens die Eerste Wêreldoorlog gebruik is vir ondersteuning van die troepe. Die vliegtuig is ontwikkel uit die Halberstadt CL.II. Dit was 0.76 m korter as die CL.II maar meer beweeglik. Lys van vegvliegtuie Fighters 1914-1919: Attack and Training Aircraft, Kenneth Munson, 2004, ISBN 978-0-753721-73-5


Gonçalo Álvares (Portugese uitspraak: [gõsalu aɫvɐɾɨʃ], ?? - 1524) was 'n Portugese ontdekkingsreisiger wat aktief deelgeneem het aan die Eeu van Ontdekking (Engels: Age of Discovery), wat begin het met die tweede reis van Diogo Cão. In 1497 was hy in bevel van die skip São Gabriel in die epiese reis van Vasco da Gama na Indië. In 1505 het hy aan boord van die vloot van Francisco de Almeida (die eerste Viceroy van Portugese Indië), suid in die Atlantiese Oseaan gevaar na waar "water en selfs wyn gevries het", en het 'n eiland ontdek wat later na hom vernoem is. Dit is later deur die Britte hernoem na Gough-eiland, wat hulle in die negentiende eeu in besit geneem het. Gonçalo Álvares het tot 1524 die amp van hoof-vlieënier van die navigasie na Indië en die Oseaan-see bekleë.


Dr. Trevor Lloyd Wadley (1920 – 1981) was 'n Suid-Afrikaanse fisikus en uitvinder. Hy is in 1920 gebore. Hy sluit by die WNNR aan en word hoof van sy Telekommunikasienavorsingsinstituut. Een van sy belangrikste prestasies is die ontwikkeling van die tellurometer asook die kristalgekontroleerde wisselbare frekwensie-ontvangstoestel en opwektoestel. Dit word onder 'n WNNR-lisensie in Engeland gebou waar meer as 10 000 stelle vervaardig is. Hy sterf op 21 Mei 1981. Wadley is in 1920 in Durban gebore. Sy vader was die burgemeester van Durban en Trevor was een van 12 kinders. Hy het skool gegaan aan die Hoërskool Durban waar hy uitgeblink het in wiskunde en wetenskap, maar nie juis belanggestel het in enige sportsoort nie. Die uitsondering was een jaar toe hy aan die jaarlikse atletiekbyeenkoms deelgeneem het en voorspel het dat hy in 'n rekordtyd sou wen en sy rekord 15 jaar sou hou. Hy het voortgegaan om presies te doen soos hy voorspel het. Sy oefenmetode was die berekening van die tyd wat hy nodig het om elke been van die wedloop te hardloop en hy het daarna geoefen om teen die vereiste tempo vir elke afdeling te hardloop.


Neocaledoniella is 'n genus van sponsdiere uit die klas van die Hexactinellida. Neocaledoniella caulophacoides (Tabachnick & Lévi, 2002)


Sir Sidney Smith Bell (1805 – 1873) was 'n regter van die Kaapse hooggeregshof. Hy is gebore in 1805 in Londen en studeer in Edinburg. In Kaapstad word hy in 1851 aangestel as regter van die Hooggeregshof, as waarnemende Hoofregter in 1857 en Hoofregter in 1868. Hy tree in 1873 af en is in dieselfde jaar oorlede. Hoofregter van Suid-Afrika Ensiklopedie van Suidelike Afrika, Eric Rosenthal, 1967.


Barraba is 'n dorp in die Nieu-Engelandstreek van noordelike Nieu-Suid-Wallis, Australië. Dit was voorheen die sentrum van Barraba Plaaslike Munisipaliteit, nietemin is beide die meeste van die plaaslike munisipaliteit en die dorp self in 2004 in die Tamworth Streeksmunisipaliteit verenig. Die dorp is in die Bundarra-Barraba Belangrike Voëlarea wat die habitat van die bedreigde regentheuningvreter (Anthochaera phrygia) bewaar. Die Manillarivier vloei langs die dorp verby. Barraba is 477 km noordwes van Sydney, 548 km suidwes van Brisbane, en 90 km noord van Tamworth, wat die naaste stad is. Barraba is op die Prospekteerdersweg en die dorp lê in die Nandewarbergreeks. Die inheemse Kamilaroi-mense het in die distrik gewoon voordat Europeërs hul daar gevestig het. Die eerste Europeër in die distrik was in 1827 die ontdekkingsreisiger en plantkundige Allan Cunningham. Die eerste plaas in die distrik, Barraba Station, is in 1837 of 1838 opgerig. Die toekomstige dorp is in 1852 opgemeet. Goudstormlope het in die 1850's die groei van die nedersetting 'n hupstoot gegee. Die eerste poskantoor is in 1856 geopen en die eerste skool is in 1861 geopen.


Brendon Hartley (gebore 10 November 1989) is 'n Nieu-Seelandse professionele renjaer wat in 2017 en 2018 vir die Scuderia Toro Rosso-Hondaspan in Formule 1 gejaag het. Hy is sedertdien 'n renjaer in die 24 uur van Le Mans.


Henry Charles Hull (1860 – 1932) was 'n Suid-Afrikaanse kabinetsminister, gebore in 1860. Hy bekwaam homself as 'n prokureur en vestig hom aan die Witwatersrand. Hy was 'n lid van die Reform Commitee en is na die Jameson-inval skuldig bevind aan hoogverraad. Hy veg in die Tweede Vryheidsoorlog en word later lid van die Transvaalse Wetgewende Raad waar hy sterk gekant is teen die invoer van Chinese arbeid. Onder verantwoordelike bestuur was Hull Minister van Finansies in die Transvaalse Kabinet en een van die afgevaardigdes na die Nasionale Konvensie. Hy word Minister van Finansies in die eerste Unie-kabinet. Hy is in 1932 oorlede. Rosenthal, Eric. 1967. Ensiklopedie van Suidelike Afrika.


Saône-et-Loire is sedert 1790 'n département in Boergondië-Franche-Comté, Frankryk, met ongeveer 555,408 inwoners. Die hoofstad (prefektuur) is Mâcon. Wikimedia Commons het meer media in die kategorie Saône-et-Loire. Hierdie artikel is ’n saadjie. Voel vry om Wikipedia te help deur dit uit te brei.


Essonne is sedert 1968 'n département in Île-de-France, Frankryk, met ongeveer 1,276,233 inwoners. Die hoofstad (prefektuur) is Évry. Hierdie artikel is ’n saadjie. Voel vry om Wikipedia te help deur dit uit te brei.


Eurete lamellina is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die genus Eurete en tot die familie Euretidae. Die wetenskaplike naam van die spesie is die eerste keer geldig gepubliseer in 1988 deur Tabachnick. Van Soest, R. (2011). Eurete lamellina Tabachnick, 1988. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=171700. Hierdie artikel is ’n saadjie. Voel vry om Wikipedia te help deur dit uit te brei.


Farrea inermis is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die genus Farrea en tot die familie Farreidae. Die wetenskaplike naam van die spesie is die eerste keer geldig gepubliseer in 1876 deur Bowerbank. Van Soest, R. (2011). Farrea inermis. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=171745. Hierdie artikel is ’n saadjie. Voel vry om Wikipedia te help deur dit uit te brei.


Farrea woodwardi is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die genus Farrea en tot die familie Farreidae. Die wetenskaplike naam van die spesie is die eerste keer geldig gepubliseer in 1870 deur Kent. Van Soest, R. (2011). Farrea woodwardi (Kent, 1870). In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=171778. Hierdie artikel is ’n saadjie. Voel vry om Wikipedia te help deur dit uit te brei.


Scleroplegma herculeum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die genus Scleroplegma en tot die familie Diapleuridae. Die wetenskaplike naam van die spesie is die eerste keer geldig gepubliseer in 1880 deur Schmidt. Van Soest, R. (2011). Scleroplegma herculeum Schmidt, 1880. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=367543. Hierdie artikel is ’n saadjie. Voel vry om Wikipedia te help deur dit uit te brei.